open-index/open-wikipedia-markdown huggingface dataset:
പാറാൻ

തെക്കേഷ്യ, തെക്കുകിഴക്കനേഷ്യ, തെക്ക്-മധ്യ ചൈന എന്നിവിടങ്ങളിൽ കാണുന്ന കരണ്ടുതീനി വർഗ്ഗത്തിൽപ്പെടുന്ന ഒരു ജീവിയാണ് **പാറാൻ** . **Indian giant flying squirrel**, **Large brown flying squirrel,** **Common giant flying squirrel** എന്നെല്ലാം അറിയപ്പെടുന്നു.

## വിവരണം
ശരീരത്തിന്റെ നീളം സധാരണ 43 സെന്റീമീറ്റർ ആണ്. ആണുങ്ങളുടേ വാലിന് 50 സെന്റീമീറ്ററും പെണ്ണുങ്ങളുടേതിന് 52 സെന്റീമീറ്ററും നീളമുണ്ട്.

മുൻപിൻ കാലുകൾക്കിടയ്ക്കുള്ള ഒരു സ്ഥരം ഇതിനെ വായുവിലൂടെ പറക്കുന്നതുപോലെ ഊളിയിടാൻ സഹായിക്കുന്നു.

## വിതരണം
ചിന, ഇന്ത്യ, ലാവോസ്, മ്യാന്മാർ, ശ്രീലങ്ക, തായ്‌വാൻ, തായ്ലാന്റ്, വിയറ്റ്‌നാം എന്നിവിടങ്ങളിൽ എല്ലാം കാണുന്നുണ്ട്.

## പരിസ്ഥിതി
രാത്രിഞ്ചരനായ, മരങ്ങളിൽ വസിക്കുന്ന അണ്ണാൻ ആണിത്. വരണ്ട് ഇലപൊഴിയും കാടുകളിലും നിത്യഹരിതവനങ്ങളിലും പൊതുവേ 500 മീറ്ററിനും 2000 മീറ്ററിനും ഇടയിലുള്ള പ്രദേശങ്ങളിൽ കാണുന്നു. മരങ്ങളുടെ മേലാപ്പിലും പൊത്തുകളിലും വസിക്കുന്ന ഇവയെ തോട്ടങ്ങളിലും കാണാറുണ്ട്.

ആവശ്യംപോലെ ഭക്ഷണമുള്ളപ്പോൾ സ്നേഹത്തോടെ സഹവസിക്കുന്ന ഇവ, ഭക്ഷണക്ഷാമം ഉണ്ടായാൽ മറ്റുജീവികളോട് വഴക്കടിക്കാറുണ്ട്. ഇവയുടെ ശബ്‌ദം കാട്ടുമൂങ്ങയുടേതിനോട്സാമ്യമുള്ളതാണ്

## ഭക്ഷണം
പഴങ്ങൾ പ്രധാനഭക്ഷണമായ ഇവ മരത്തൊലി, മരക്കറ, മുളകൾ, ഇലകൾ, പ്രാണികൾ, ലാരവകൾ എന്നിവയെ എല്ലാം ആഹരിക്കുന്നു. അത്തി, പ്ലാവ്, വെടിപ്ലാവ് എന്നിവ ഇവയുടെ ഇഷ്ടവൃക്ഷങ്ങൾ ആണെന്ന് ഗവേഷണം കാണിക്കുന്നു. ഇലകൾ പ്രിയങ്കരമായ പാറാൻ മറ്റേതിനെക്കാളും അത്തിയുടെ ഇല ഇഷ്ടപ്പെടുന്നു.

## പ്രത്യുൽപ്പാദനം
ജൂൺ മധ്യത്തോടെ ഒറ്റക്കുട്ടിയെയാണ് പ്രസവിക്കുക. മറ്റു സസ്തനികളുടെ കുട്ടിയേക്കാൾ നീളമുള്ള കുഞ്ഞുങ്ങൾ ജനിക്കുമ്പോൾ അന്ധരായിരിക്കും. ശരീരത്തെ അപേക്ഷിച്ച് തല വളരെ വലുതായിരിക്കും.

## ഇതും കാണുക
* കേരളത്തിലെ സസ്തനികൾ

## അവലംബം

* Squirrels , Angelfire
* 
* 
* 
* 
* 
* 
* 
* 

## പുറത്തേക്കുള്ള കണ്ണികൾ
* 
* 

വർഗ്ഗം:പറക്കും അണ്ണാനുകൾ
വർഗ്ഗം:കേരളത്തിലെ സസ്തനികൾ
കുഞ്ഞൻ പാറാൻ

തെക്കേ ഇന്ത്യയിലും ശ്രീലങ്കയിലും കാണുന്ന ഒരിനം പറക്കും അണ്ണാനാണ് **കുഞ്ഞൻ പാറാൻ** അഥവാ **തിരുവിതാംകൂർ പറക്കും അണ്ണാൻ** . **Travancore flying squirrel**, എന്നും അറിയപ്പെടുന്നു. വംശനാശം വന്നുവെന്നു കരുതിയിരുന്ന ഇവയെ 100 വർഷത്തെ ഇടവേളയ്ക്കുശേഷം 1989 -ൽ കേരളത്തിൽ നിന്നും വീണ്ടും കണ്ടെത്തി. 78 വർഷത്തിനുശേഷം ശ്രീലങ്കയിലും കാണുകയുണ്ടായി. മധ്യശ്രീലങ്കയിലെ നനവാർന്ന പ്രദേശങ്ങളിലേ ഇവയെ കാണാറുള്ളൂ. സിംഹരാജ ഫോറസ്റ്റ് റിസർവിലും ചിലതവണ കണ്ടിട്ടുണ്ട്.

## വിവരണം
ശരീരനീളം 32 സെന്റീമീറ്റർ ആണ്. 25-29 സെന്റീമീറ്ററാണ് വാലിന്റെ നീളം.

## ഉപസ്പീഷിസുകൾ
2 ഉപസ്പീഷിസുകൾ ആണ് ഉള്ളത്
* *Petinomys fuscocapillus fuscocapillus* (Jerdon, 1847) - പശ്ചിമഘട്ടത്തിലും തെക്കേഇന്ത്യയിൽ കാണുന്നവ
* *Petinomys fuscocapillus layardi* (Kelaart, 1850) - ശ്രീലങ്കയിൽ കാണുന്നവ

## ആവാസവ്യവസ്ഥ
പഴം തിന്നുന്ന രാത്രഞ്ചരന്മാരായ ഇവയെ അപൂർവ്വമായേ കാണാറൂള്ളൂ. മരത്തൊലിയും, കൂമ്പുകളും ഇലകളും ചെറുപ്രാണികളും എല്ലാം ഇവയുടെ ഭക്ഷണമാണ്.

## ഇതും കാണുക
* പാറാൻ - ഇന്ത്യൻ ജയന്റ് ഫ്ലയിംഗ് സ്ക്വിരൽ
* കേരളത്തിലെ സസ്തനികൾ

## അവലംബം

* Ananthakrishnan G. (3/12/2006) *Squirrels in focus*, the Hindu, retrieved 6/13/2007 Two flying squirrel species 
* http://www.researchgate.net/publication/237099131_The_small_flying_squirrel_(Petinomys_fuscocapillus)_observed_after_78_years_in_Sri_Lanka
* http://www.manoramaonline.com/cgi-bin/mmonline.dll/portal/localContentView.do?tabId=16&programId=1079897624&contentId=13866795&district=Cochin&BV_ID=@@@ 

## പുറത്തേക്കുള്ള കണ്ണികൾ
* 
* 

വർഗ്ഗം:ഏഷ്യയിലെ സസ്തനികൾ
വർഗ്ഗം:ശ്രീലങ്കയിലെ സസ്തനികൾ
വർഗ്ഗം:ഇന്ത്യയിലെ കരണ്ടുതീനികൾ
വർഗ്ഗം:കേരളത്തിലെ സസ്തനികൾ
വർഗ്ഗം:പറക്കും അണ്ണാനുകൾ
ഗോതമ്പ് വണ്ട്

**റൈസോപെർത** ജനുസിലെ ഏക സ്പീഷിസ് ആയ ഒരു വണ്ട് ആണ് **ഗോതമ്പ് വണ്ട്**. .  **lesser grain borer**, **American wheat weevil**, **Australian wheat weevil**, **stored grain borer**എന്നെല്ലാം അറിയപ്പെടുന്നു. ലോകവ്യാപകമായി കാണപ്പെടുന്ന ഇവ ശേഖരിച്ചുവച്ചിരിക്കുന്ന ധാന്യങ്ങളിലെ ഒരു കീടമാണ്.

ഗോതമ്പ്, ചോളം, അരി, ബീൻസ്, പുളിങ്കുരു തുടങ്ങിയവയെ ആക്രമിക്കുന്ന ഒരിനം വണ്ടാണ് **ഗോതമ്പ് വണ്ട്**.

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:വണ്ടുകൾ
ഇന്റർനാഷണൽ ജേണൽ ഫോർ കോമിക് ആർട്ട്

ഹാസ്യകലയെകുറിച്ച് വർഷത്തിൽ രണ്ടുപ്രാവശ്യം പ്രസിദ്ധീകരിക്കുന്ന ഒരു കലാഗ്രന്ഥമാണ് ഇന്റർനാഷണൽ ജേണൽ ഫോർ കോമിക് ആർട്ട് .1999 മുതൽ പുറത്തുവന്ന ഇന്റർനാഷണൽ ജേണൽ ഫോർ കോമിക് ആർട്ടിന്റെ എഡിറ്റർ ഇൻ ചീഫ് അതിന്റെ സ്ഥാപകനായ ജോൺ ലിന്റ് ആണ്.സ്വതന്ത്രമായി പ്രസാധനം ചെയ്യപ്പെടുന്ന ഇന്റർനാഷണൽ ജേണൽ ഫോർ കോമിക് ആർട്ട് ഓൺലൈൻ ജാലകം തുറന്നിട്ടില്ലെങ്കിലും ഇതിന്റെ ഉളളടക്കം ഓൺലൈനിൽ വരുന്നുണ്ട്.പുതിയ കോമിക്ക് ചിത്രകാരൻമാർക്ക് ഒരു പുതിയ ഇടം എന്ന നിലയിലാണ് ഇന്റർനാഷണൽ ജേണൽ ഫോർ കോമിക് ആർട്ട് പ്രസിദ്ധീകരണം ആരംഭിച്ചത്
ജോൺ ലിന്റിന്റെ എഴുപതാം ജന്മദിനത്തിൽ അദ്ദേഹത്തോടുളള ആദരവിന്റെ ഭാഗമായി റാൽഫ് സ്റ്റെഡ്മാന്റെ പുറം കവറോടുകൂടി മൈക്കൽ റോഡ എഡിറ്റ് ചെയ്ത ഇന്റർനാഷണൽ ജേണൽ ഫോർ കോമിക് ആർട്ടിന്റെ ഹാസ്യാനുകരണമായ ഇന്റർപ്ലാനറ്ററി ജേണൽ ഓഫ് കോമിക് ആർട്ട്സ് സമ്മാനിച്ചിരൂന്നു.
## പുറംകണ്ണികൾ
* 
* ''International Journal of Comic Art'' at Blogspot
## അവലംബം

വർഗ്ഗം:കലാസംബന്ധിയായ പ്രസിദ്ധീകരണങ്ങൾ
ഇ. ഗായത്രി

കർണ്ണാടക സംഗീതരംഗത്തെ ഒരു വീണാവിദുഷിയാണ് **ഇ. ഗായത്രി (Echampati Gayathri)** (née Gayathri Vasantha Shoba), *വീണ ഗായത്രി* എന്ന് പൊതുവേ അറിയപ്പെടുന്നു. (ജനനം നവംബർ 9, 1959)  തമിഴ്‌നാട് മ്യൂസിൿ ആന്റ് ഫൈൻ ആർട്‌സ് സർവ്വകലാശാലയുടെ പ്രഥമ വൈസ് ചാൻസലർ ആയി മുഖ്യമന്ത്രി ജയലളിത ഗായത്രിയെ 2013 നവംബറിൽ നിയമിക്കുകയുണ്ടായി.

2002-ൽ സംഗീത നാടക അക്കാഡമി അവാർഡും 1984-ൽ തമിഴ്‌നാട് സർക്കാരിന്റെ കലൈമാമണി പുരസ്കാരവും ഗായത്രിയ്ക്ക് ലഭിച്ചു. 

## ജീവിതം
1959 നവംബർ 9-നു ജനിച്ച ഗായത്രി ആദ്യം മാതാപിതാക്കളുടെയും പിന്നീട് സംഗീതകലാനിധി ടി.എം. ത്യാഗരാജന്റെയും അടുത്തുനിന്ന് സംഗീതം അഭ്യസിച്ചു.

9 വയസ്സിൽ കച്ചേരി തുടങ്ങിയ ഗായത്രി ഇന്ത്യയിലും വിദേശങ്ങളിലും പല ഇടങ്ങളിൽ സംഗീതപരിപാടികൾ അവതരിപ്പിച്ചിട്ടുണ്ട്. ധാരാളം സംഗീത ആൽബങ്ങളും ഗായത്രിയുടേതായി ഉണ്ട്.

## പുരസ്കാരങ്ങൾ
* Senior Grade-awarded by All India Radio at the age of 13; without audition in recognition of prodigious talents, in 1973.
* 'Kalaimamani', Tamil Nadu state award from Dr. M. G. R. in 1984.
* 'Sangeet Natak Akademi' award from Dr. Abdul Kalam in 2002.
* 'Kumara Gandharva' award from Madhya Pradesh Government in 1999.
* Sangeetha Kalasikhamani, 2001 by The Indian Fine arts Society, Chennai.
* 'Sangeetha Kalasarathy', from  Sri Parthasarathy Swami Sabha in 2009.
* 'Lifetime Achievement' award from Rotary East Chennai in 2011.

## അവലംബം

## സ്രോതസ്സുകൾ
*    &#x5B;*[[വിക്കിപീഡിയ:കണ്ടെത്തലുകൾ അരുത്|<span title="This claim needs references to reliable secondary sources. (April 2014)">non-primary source needed</span>]]*&#x5D;

## പുറത്തേക്കുള്ള കണ്ണികൾ
* Ode to queen of musical instruments 
* Tanam day for Gayathri
* E.Gayathri is appointed as the First vice-chancellor of the Tamil Nadu Music and Fine Arts University
വർഗ്ഗം:1959-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ചെന്നൈയിൽ നിന്നുള്ള സംഗീതജ്ഞർ
വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:കർണ്ണാടകസംഗീതജ്ഞർ
ടിം ലേമൻ

അമേരിക്കൻ പക്ഷി നിരീക്ഷകനും ജീവശാസ്ത്രജ്ഞനും വന്യ ജീവി ഫോട്ടോഗ്രാഫറുമാണ് **ടിം ലേമൻ**.   2007 ൽ നാഷണൽ ജ്യോഗ്രഫി മാസികയിലൂടെ 'ബേർഡ്‌സ് ഓഫ് പാരഡൈസ്' എന്ന വിഭാഗത്തിൽപ്പെട്ട പക്ഷികളെ   ലോകത്തിന് പരിചയപ്പെടുത്തി. ഈ ഇനത്തിലെ എല്ലാ സ്പീഷിസുകളെയും  അവയുടെ സ്വാഭാവിക ആവാസ വ്യവസ്ഥയിൽ ഫോട്ടോയെടുക്കാൻ ടിമ്മിനായി. 2016 ൽ നാഷണൽ ഹിസ്റ്ററി മ്യൂസിയം നടത്തിയ മത്സരത്തി ൽ വൈൽഡ് ലൈഫ് ഫോട്ടോഗ്രാഫർ വിഭാഗത്തിലെ ഗ്രാൻഡ് വിന്നർ അവാർഡ്  ജേതാവായി. ഒരു ഒറാംഗ് ഉട്ടാൻ വലിയൊരു മരത്തി ൽ പഴങ്ങൾ തിന്നാൻ വലിഞ്ഞുകയറി ചെല്ലുന്ന ഫോട്ടോയ്ക്കായിരുന്നു അവാർഡ്  .

## ജീവിതരേഖ
ജപ്പാനിലാണ് ടിം ലേമൻ ജനിച്ചത്.  ഇൻഡൊനീഷ്യയിലെ മഴക്കാടുകളെ കുറിച്ചുള്ള ഗവേഷണങ്ങൾക്ക് ഹാർവാർഡിൽ നിന്നും പി.എച്ച്.ഡി. നേടി. ബോർണിയയിലെ മഴക്കാടുകളിൽ നടക്കുന്ന നശീകരണ പ്രവൃത്തികൾക്കെതിരെ പോരാടി അവയുടെ സംരക്ഷണത്തിനു വേണ്ടി നിരവധി ശ്രമങ്ങൾ നടത്തി. നാഷണൽ ജ്യോഗ്രഫിയിൽ പവിഴപ്പുറ്റുകളെക്കുറിച്ചും കണ്ടൽക്കാടുകളുടെ നാശത്തെ കുറിച്ചും  നിരവധി ലേഖനങ്ങൾ എഴുതി. ഒറാംഗ് ഉട്ടാൻ കുരങ്ങുകളുടെ വംശനാശത്തിനെതിരെയും  ലോകശ്രദ്ധ നേടിയ നിരവധി പ്രവർത്തനങ്ങൾ  നടത്തി. ബോസ്റ്റൺ യൂണിവേഴ്‌സിറ്റിയിൽ പ്രൊഫസർ ആയ ഭാര്യ ഷെറിലുമൊത്ത് ബോർണിയയിൽ നടത്തുന്ന ഒറാംഗ് ഉട്ടാൻ സംരക്ഷണ കേന്ദ്രങ്ങളിലെ സംരക്ഷണ പ്രവർത്തനങ്ങളിൽ പങ്കെടുത്തു. ഒറാംഗ് ഉട്ടാനെ കുറിച്ച് കുട്ടികൾക്ക് വേണ്ടി ഒരു പുസ്തകം രണ്ടു പേരും ചേർന്ന് എഴുതിയിട്ടുണ്ട്.
## ബേർഡ്‌സ് ഓഫ് പാരഡൈസ് പ്രോജക്ട്
പറുദീസയിലെ പക്ഷികൾ എന്ന വിഭാഗത്തിലെ (42 തരം പക്ഷികൾ ഉണ്ട് ഈ വിഭാഗത്തിൽ ) വിവിധയിനം പക്ഷികളെ കുറിച്ചു പഠിക്കുന്നതിനും അവയുടെ ചിത്രങ്ങൾ 4കെ  വീഡിയോയിൽ പകർത്തുന്ന തിനുമായി 'ബേർഡ്‌സ് ഓഫ് പാരഡൈസ് പ്രോജക്ട്' എന്ന പേരിൽ ഒരു പദ്ധതി  ടിം രൂപീകരിച്ച് പ്രവർത്തിക്കുന്നുണ്ട്. 
## പുരസ്കാരങ്ങൾ
* നാഷണൽ ഹിസ്റ്ററി മ്യൂസിയം നടത്തിയ മത്സരത്തി ൽ വൈൽഡ് ലൈഫ് ഫോട്ടോഗ്രാഫർ വിഭാഗത്തിലെ ഗ്രാൻഡ് വിന്നർ അവാർഡ്
## അവലംബം

## പുറം കണ്ണികൾ
*Official Site

വർഗ്ഗം:വന്യജീവി ഫോട്ടോഗ്രാഫർമാർ
വർഗ്ഗം:പരിസ്ഥിതിപ്രവർത്തകർ
കുളകരയാമ്പു

ഒനാഗ്രേസി കുടുംബത്തിലെ ലഡ്‌‌വിജിയ ജനുസ്സിൽപ്പെട്ട ഒരു ജലസസ്യമാണ് **കുളകരയാമ്പു**. പെറു ആണ് ജന്മദേശമെങ്കിലും ലോകത്തിലെ മിക്കപ്രദേശങ്ങളിലും ഇന്ന് ഇവ വിതരണം ചെയ്യപ്പെട്ടിട്ടുണ്ട്.

## അവലംബം

വർഗ്ഗം:ലഡ്‌‌വിജിയ
വർഗ്ഗം:ജലസസ്യങ്ങൾ
വർഗ്ഗം:പെറുവിലെ സസ്യജാലങ്ങൾ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
ചെൻ ഡോങ്

ചൈനീസ് ബഹിരാകാശ സഞ്ചാരിയാണ് **ചെൻ ഡോങ്**(ജ:12 ഡിസം: 1978) വടക്കൻ ചൈനയിലെ ഗോബി മരുഭൂമിക്കടുത്ത ജിയുക്വാൻ വിക്ഷേപണത്തറയിൽനിന്ന് ഷെൻസൂ -11 എന്ന പേടകത്തിൽ ആണ് 2016 ഒക്ടോബർ 17 നു ജിങ് ഹെയ്പെങ് എന്ന മറ്റൊരു സഞ്ചാരിയോടൊപ്പം യാത്ര പുറപ്പെട്ടത്. തൊഴിൽകൊണ്ടു ഒരു വൈമാനികനായ ഡോങ് 2010 ൽ ആണ് ചൈനീസ് ബഹിരാകാശ ദൗത്യ സംഘത്തിൽ ഇടം പിടിച്ചത്.ടിയാൻഗോംഗ് 2 ബഹിരാകാശ നിലയത്തിലാണ് ഇവർ ഗവേഷണങ്ങൾ നടത്തുക.
## അവലംബം

വർഗ്ഗം:ചൈനീസ് ബഹിരാകാശസഞ്ചാരികൾ
ആനന്ദം (ചലച്ചിത്രം)

നവാഗതനായ ഗണേശ് രാജ് സംവിധാനം ചെയ്ത് 2016ൽ പുറത്തിറങ്ങിയ മലയാള ചലച്ചിത്രമാണ് **ആനന്ദം**. വിനീത് ശ്രീനിവാസൻ ആണ് ഈ ചലച്ചിത്രം നിർമ്മിച്ചിരിക്കുന്നത്. ഗണേശ് രാജിന്റെ തന്നെയാണ് തിരക്കഥ. വിശാഖ് നായർ , അനു ആന്റണി, തോമസ് മാത്യു, അരുൺ കുര്യൻ, സിദ്ധി,റോഷൻ മാത്യു, അനാർക്കലി മരിക്കാർ, എന്നീ പുതുമുഖങ്ങളാണ് ഈ ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്ന ഈ ചിത്രത്തിൽ നിവിൻ പോളി അതിഥി വേഷത്തിൽ എത്തുന്നു. 2016 ഒക്ടോബർ 21ന് ആനന്ദം പ്രദർശനത്തിനെത്തി.

## അഭിനയിച്ചവർ
* നിവിൻ പോളി - ആകാശ് മേനോൻ 
* അജു വർഗീസ് - ഷാജി 
* രഞ്ജി പണിക്കർ - മാത്യൂസ് 
* റോഷൻ മാത്യു - റോഷൻ 
* വിനീത് ശ്രീനിവാസൻ - അരവിന്ദ് 
* വിനീത കോശി - രമ്യാ 
* അനാർക്കലി മരിക്കാർ - ശ്രുതി 
* തോമസ് മാത്യു - അക്ഷയ് മേനോൻ 
* വിശാക് നായർ - റെജി 
* അരുൺ കുര്യൻ - അരുൺ 
* ദിനേഷ് പ്രഭാകർ - ദിനേശൻ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:2016-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ
റ്റ്ബിലിസി അന്താരാഷ്ട്ര വിമാനത്താവളം

ജോർജ്ജിയയുടെ തലസ്ഥാനമായ റ്റ്ബിലിസിയിൽ സ്ഥിതി ചെയ്യുന്ന രാജ്യാന്തര വിമാനത്താവളമാണ് **റ്റ്ബിലിസി അന്താരാഷ്ട്ര വിമാനത്താവളം** . റ്റ്ബിലിസി നഗരത്തിൽ നിന്നും 17 കിലോമീറ്റർ തെക്ക് കിഴക്ക് മാറിയാണ് ഈ വിമാനത്താവളം സ്ഥിതി ചെയ്യുന്നത്.1952ൽ ഉദ്ഘാടനം ചെയ്യപ്പെട്ട റ്റ്ബിലിസി വിമാനത്താവളത്തിന്റെ ആദ്യകാല പേരു നൊവൊ അലക്സെവെയ്ക അന്താരാഷ്ട്ര വിമാനത്താവളം എന്നായിരുന്നു. ജോർജ്ജിയൻ എയർവൈസിന്റെ പ്രധാന ഹബ്ബാണ് ഈ വിമാനത്താവളം.

## അവലംബം

## പുറത്തേക്കുള്ള കണ്ണികൾ

*

വർഗ്ഗം:യൂറോപ്പിലെ വിമാനത്താവളങ്ങൾ
വർഗ്ഗം:ജോർജ്ജിയ (രാജ്യം)
ബർമിംഗ്ഹാം ഖുർആൻ ഏടുകൾ

ലഘുചിത്രം|ഇടത്ത്  ആആധുനിക ഖുർ ആൻ. വലത് ബർമിംഗ്ഹാം പ്രതി
ഇംഗ്ലണ്ടിലെ ബർമിംഗ്ഹാം സർവ്വകലാശാലയുടെ ഉടമസ്ഥതയിലുള്ള അതിപുരാതനമായ ഖുർആൻ കൈയ്യെഴുത്ത് പ്രതിയുടെ രണ്ട് തുകൽ ഏടുകളെയാണ് Birmingham Quran Manuscript അഥവാ ബർമിംഗ്ഹാം ഹസ്തലിഖിതങ്ങൾ എന്നു പറയുന്നത്. എ.ഡി 548-645 കാലഘട്ടമാണ് ഇതിന്റെ റേഡിയോ  കാർബൺ പഴമയായി 2015ൽ നിശ്ചയിക്കപ്പെട്ടത്. സർവ്വകലാശാലയിലെ തന്നെ കാഡ്ബറി റിസർച്ച് ലൈബ്രറിയിലെ കൂടുതൽ ബൃഹത്തായ മധ്യപൗരസ്ത്യ ഹസ്തലിഖിത ശേഖരത്തിന്റെ ഭാഗമാണ് ഈ രണ്ട് തുകൽ ഏടുകൾ

ഹിജാസി അറബി ലിപിയിൽ മഷി ഉപയോഗിച്ച് തുകലിൽ എഴുതപ്പെട്ടതാണ് ഈ ലിഖിതം.എഴുത്ത് ഇപ്പോഴും വളരെ വ്യക്തതയോടെ നിലനിൽക്കുന്നുണ്ട്. ഖുർആനിലെ 18മുതൽ 20 വരെയുള്ള അധ്യായങ്ങളിലെ വചനങ്ങളാണ് ഈ ഏടുകളിൽ കാണുന്നത്  2015ലും 2016ലും ഏതാനം മാസങ്ങൾ ഇവ പൊതു പ്രദർശനത്തിനു വെച്ചിരുന്നു.

## വിശദം
ലഘുചിത്രം|പേജിന്റെ ക്ലോസപ്പ് ചിത്രം
ഫ്രാൻസിലെ  നാഷണൽ ബിബ്ലിയൊതീക്  ഗ്രന്ഥാലയത്തിലെ  16  ഏടുകൾ  ഉള്ള   ഒരു  പുരാലിഖത്തിൽ  കാണുന്ന 2 പേജുകളുടെ വിടവാണ് ഈ രണ്ട് ഏടുകൾ കണ്ടെടുത്തതോടെ നികത്തപ്പെട്ടത്ത്

.  

ഒരോ ഏടിനും 343മി.മി വീതിയും 258 മി.മി നീളവുമുണ്ട്. ഇരുവശത്തുമായി വിശാലവും വ്യക്തവുമായിട്ടാണ് എഴുത്തുള്ളത്. ആദ്യ ഏടിന്റെ ഇരുവശത്തുമായി ഖുർആനിലെ 18ആം അധ്യായമായ സൂറ അൽകഹഫിലെ 17മുതൽ 31 വരെയുള്ള വചനങ്ങളും രണ്ടാമത്തേതിൽ 19ആം അധ്യായത്തിലെ (സൂറ മറിയം) അവസാന എട്ട് വചനങ്ങളും, 20ആം അധ്യായത്തിലെഅദ്യ നാല്പത് വചനങ്ങളുമാണുള്ളത്. ഇന്ന് നിലവിലുള്ള എല്ലാ ഖുർആനുകളിലും കാണുന്ന അതെ വചന ക്രമമാണ് ഈ പുരാലിഖിതത്തിലുമുള്ളത്.പിൽക്കാലത്ത് പ്രചാരത്തിൽ വന്ന സ്വരാക്ഷര ചിഹ്നങ്ങൾ ഈ ഹസ്ത ലിഖിതത്തിലില്ല. ഒരു അധ്യായം അവസാനിക്കുന്നതിനെ കുറിക്കാൻ ഒരു അലങ്കൃത രേഖയും, ഒരു വചനം അവസാനിക്കുന്നിടം അടയാളപ്പെടുത്താൻ സൂചക കുത്തുകളും ഉപയോഗിച്ചിരിക്കുന്നു. ഇതെല്ലാം പിൽക്കാലത്തെ ഖുർആൻ എഴുത്തുകാർ മാതൃകയായി സ്വീകരിച്ചിരിക്കുന്നതായി ഈ ഏടുകൾ  സ്ഥിതീകരിക്കുന്നു. .  .

## കണ്ടെത്തലിന്റെ ചരിത്രം
ആൽബ ഫിദെലി (Alba Fedeli),എന്ന ഇറ്റാലിയൻ വനിത തന്റെ പി.എച്.ഡി തീസിസിനുള്ള തയാറെടുപ്പിന്റെ ഭാഗമായി നടത്തിയ പഠനത്തിലാണ് ഈ ലിഖിതങ്ങൾ ശ്രദ്ധയിൽ പെട്ടത്. മറ്റൊരു ശേഖരത്തിൽ ആയിരിക്കേണ്ടുന്ന ഈ പേജുകൾ ഏതോ കാലത്ത് അവിടെ നിന്നും നീക്കം ചെയ്ത് കൈമറിഞ്ഞ് ഇവിടെയെത്തുകയായിരുന്നെന്ന് ഫിദെലി തിരിച്ചറിഞ്ഞു .  കാഡ്ബറി റിസർച്ച് ലൈബ്രറി മുൻകൈയ്യെടുത്ത് ഈ ലിഖിതങ്ങൾ റേഡിയോ കാർബൺ ഡേറ്റിംഗ് ചെയ്യുകയുണ്ടായി. ഏ.ഡി. 568 നും 645നും ഇടയിലായിട്ടാണ് ഈ തുകൽ ഏടുകളുടെ പഴക്കം എന്നായിരുന്നു കണ്ടെത്തൽ, 95.4% കൃത്യതയാണ് ഈ നിരീക്ഷണം അവകാശപ്പെടുന്നത്..
## പ്രാധാന്യം
റേഡിയോ കാർബൺ മുഖാന്തരം കണ്ടെത്തിയ പഴമ  ഇസ്ലാം മത വിശ്വാസികളെ സംബന്ധിച്ച് അതീവ പ്രധാനമാണ്. മുഹമ്മദ് നബിയുടെ ജീവിത കാലഘട്ടം 570-632 ആണെന്ന് പരക്കെ അംഗീകരിക്കപ്പെടുന്നു. അദ്ദേഹത്തിന്റെ പിൻഗാമികളിൽ മൂന്നാമനായ ഖലീഫ ഉസ്മാന്റെ കാലത്താണ് ഇന്ന് കാണുന്ന രൂപത്തിലുള്ള ഖുർആൻ ആദ്യമായി പ്രസിദ്ധീകരിച്ചത്. അതു വരെയുണ്ടായിരുന്ന മറ്റെല്ലാ ഖുർ ആൻ പതിപ്പുകൾ അതോടെ കത്തിച്ചു കളയപ്പെട്ടത്രെ. 
ബ്രിട്ടിഷ് ലൈബ്രറിയിലെ തുർക്കി/പേർഷ്യൻ ഹസ്തലിഖിതാ വകുപ്പ് മേധാവി ഡോ. മുഹമ്മദ് ഇസാ വലി പറയുന്നതിപ്രകാരമാണ് "ഉസ്മാനിക ക്രോഡീകരണം നാം ഇത് വരെ ധരിച്ച കാലഘട്ടത്തിനു മുമ്പ് തന്നെ 
നടന്നിരുന്നു എന്ന് കാട്ടുന്നതാണ് ഈ ലിഖിതങ്ങൾ. അല്ലെങ്കിൽ ക്രോഡീകരണത്തിനു മുമ്പുള്ള പതിപ്പുകളിൽ
 ഒന്നാണ് ഇത് എന്ന് അനുമാനിക്കണം".
## അവലംബം



വർഗ്ഗം:ഖുർആൻ
വർഗ്ഗം:ലിഖിതങ്ങൾ
വർഗ്ഗം:അറബി ലിപികൾ
എൽബ്രിഡ്ജ് ഗെറി

ഒരു അമേരിക്കൻ നയതന്ത്രജ്ഞനും രാഷ്ട്രീയക്കാരനും അമേരിക്കൻ ഐക്യനാടുകളുടെ അഞ്ചാമത്തെ വൈസ് പ്രസിഡന്റുമായിരുന്നു **എൽബ്രിഡ്ജ് ഗെറി** എന്ന **എൽബ്രിഡ്ജ് തോമസ് ഗെറി (Elbridge Thomas Gerry).**
ഡെമോക്രാറ്റിക് റിപ്പബ്ലിക്കൻ പാർട്ടി നേതാവായിരുന്ന ഗെറി, ജെയിംസ് മാഡിസൺ പ്രസിഡന്റായിരുന്ന സമയത്ത് 1813 മുതൽ 1814 വരെ അമേരിക്കൻ വൈസ് പ്രസിഡന്റായി.

## ആദ്യകാല ജീവിതം
അമേരിക്കൻ ഐക്യനാടുകളുടെ വടക്കുകിഴക്കൻ തീരത്ത് അറ്റ്‌ലാന്റിക് മഹാസമുദ്രത്തോടു ചേർന്നു സ്ഥിതിചെയ്യുന്ന സംസ്ഥാനമായ മസാച്ചുസെറ്റ്‌സിലെ മാർബിൾഹെഡ് എന്ന തീരദേശ നഗരത്തിൽ 1744 ജൂലൈ 17ന് ജനിച്ചു. വ്യാപാരിയായ തോമസ് ഗെറിയുടെയും എലിസബത്ത് (ഗ്രീൻലീഫ്) ഗെറിയുടെയും മകനായിരുന്നു. ഇവരുടെ 11മക്കളിൽ മൂന്നാമത്തെ മകനായിരുന്നു എൽബ്രിഡ്ജ്. 
1730ൽ ഇംഗ്ലണ്ടിൽ നിന്ന് കുടിയേറിയതായിരുന്നു ഗെറിയുടെ പിതാവ്.
മാതാവിന്റെ പൂർവ്വീകരിൽ ഒരാളായ ജോൺ എൽബ്രിഡ്ജ് എന്നയാളുടെ പേരിൽ നിന്നാണ് എൽബ്രിഡ്ജ് ഗെറിയുടെ പേരിലെ എൽബ്രിഡ്ജ് എന്നുള്ളത്.
1762ൽ ബിഎ ബിരുദവും 1765ൽ എംഎ ബിരുദവും നേടിയ ഇദ്ദേഹം പിന്നീട് പിതാവിനോടൊപ്പം വ്യാപാര മേഖലയിലേക്ക് തിരിഞ്ഞു.
1760കളിലെ ബ്രിട്ടീഷ് കോളനി നയത്തെ ശക്തമായി എതിർത്തു. 1810 ജൂൺ 10 മുതൽ 1812 മാർച്ച് 4 വരെ  മസാച്ചുസെറ്റ്‌സിലെ ഗവർണറായിരുന്നു. 
1789 മാർച്ച് നാലു മുതൽ 1793 മാർച്ച് മൂന്നുവര യുഎസ് പ്രതിനിധി സഭയിൽ അംഗമായിരുന്നു.

## അവലംബം

വർഗ്ഗം:അമേരിക്കൻ വൈസ് പ്രസിഡന്റുമാർ
ഡിസ്ട്രിബൂട്ടഡ്‌ ഡാറ്റാബേസ്

സാധാരണ കേന്ദ്രീകൃത ഡാറ്റാബേസ് സംവിധാനങ്ങളിൽ ഡാറ്റാബേസ് മുഴുവനായും ഒരു കമ്പ്യൂട്ടറിൽ മാത്രം ശേഖരിച്ചുവച്ചിരിയ്ക്കുന്നു. ഇതിൽ നിന്നും വിഭിന്നമായി ഒരു പ്രത്യേക കമ്പ്യൂട്ടറിലോ സെർവ്വറിലോ മാത്രം സൂക്ഷിച്ച് വയ്ക്കാതെ ഒരു വിവിധ ഇടങ്ങളിലായി ചിതറിക്കിടക്കുന്ന പരസ്പരം ബന്ധപ്പെട്ട ഒന്നിലധികം  കമ്പ്യൂട്ടറുകളിൽ സൂക്ഷിച്ചിരിയ്ക്കുന്ന തരം ഡാറ്റാബേസ് ആണ് **ഡിസ്റ്റ്രിബ്യൂട്ടഡ്‌ ഡാറ്റാബേസ്**.
വിവിധ ഭാഗങ്ങളിലായി വികേന്ദ്രീക്രുതമായി ചിതറിക്കിടക്കുന്ന ശകലങ്ങൾ പ്രത്യേക സംവിധാനത്തിലൂടെ പരസ്പരം ബന്ധിപ്പിയ്ക്കപ്പെടുകയും ഉപയോക്താക്കൾക്ക് ഉപയോഗസമയത്ത് ഇതിനെ ഒരൊറ്റ ഡാറ്റാബേസ് ആയി ലഭ്യമാക്കുകയും ചെയ്യുന്നു. 

## ഘടന
ഒരു ഉപയോക്താവ് ഡിസ്ട്രിബ്യൂട്ടഡ് ഡാറ്റാബേസ് രീതികളിലൂടെയാണ് ഉപയോഗിക്കുന്നത്.
#ലോക്കൽ അപ്ലിക്കേഷനുകൾ: ഇവിടെ മറ്റു ഡാറ്റാബേസ് സൈറ്റുകളിൽ നിന്നുള്ള ഡാറ്റയുടെ ആവശ്യമില്ല.
#ഗ്ലോബൽ അപ്ളിക്കേഷനുകൾ: ഇവിടെ മറ്റു ഡാറ്റാബേസ് സൈറ്റുകളിൽ നിന്നുള്ള ഡാറ്റ ആവശ്യമാണ്. 
ഡിസ്ട്രിബ്യൂട്ടഡ് ഡാറ്റാബേസ് സിസ്റ്റത്തെ ഹോമോജീനിയസ് എന്നും ഹെട്രോജീനിയസ് എന്നും രണ്ടായി തരം തിരിയ്ക്കാം 

### ഹോമോജീനിയസ് ഡിസ്ട്രിബ്യൂട്ടഡ്‌ ഡാറ്റാബേസ് സിസ്റ്റം
ഡിസ്ട്രിബ്യൂട്ടഡ് ഡാറ്റാബേസ് സിസ്റ്റത്തിന്റെ ഭാഗമായ കമ്പ്യൂട്ടറുകളിൽ എല്ലാം ഒരേ തരത്തിലുള്ള ഓപ്പറേറ്റിംഗ് സിസ്റ്റവും അപ്ലിക്കേഷൻ സോഫ്റ്റ്‌‌വെയറും ഹാർഡ്‌‌വെയറും ഉപയോഗിക്കുന്നത് അവശ്യമായതാണ് ഹോമോജീനിയസ് ഡിസ്ട്രിബ്യൂട്ടഡ്‌ ഡാറ്റാബേസ് സിസ്റ്റം.

### ഹെട്രോജീനിയസ് ഡിസ്ട്രിബ്യൂട്ടഡ്‌ ഡാറ്റാബേസ് സിസ്റ്റം
ഹെട്രോജീനിയസ് ഡിസ്ട്രിബ്യൂട്ടഡ്‌ ഡാറ്റാബേസ് സിസ്റ്റത്തിൽ കണ്ണിയായ കമ്പ്യൂട്ടറുകളുടെ ഹാർഡ്‌‌വെയർ, ഓപ്പറേറ്റിംഗ് സിസ്റ്റം, സോഫ്റ്റ്‌‌വെയർ തുടങ്ങിയവ ഒരേ തരത്തിലുള്ളതാകണമെന്ന നിർബന്ധമില്ല. 

## ഗുണങ്ങൾ
#സുതാര്യത- ഇതര ഡാറ്റാബേസ് സംവിധാനങ്ങളെ അപേക്ഷിച്ച് ഡിസ്ട്രിബ്യൂട്ടഡ്‌ ഡാറ്റാബേസ് സിസ്റ്റം കൂടുതൽ സുതാര്യമാണ്.
#കൂടുതൽ ഉറപ്പും ലഭ്യതയും. 
#വളരെ എളുപ്പത്തിൽ വികസിപ്പിയ്ക്കാൻ കഴിയുന്നു.
#കൂടുതൽ സുരക്ഷിതമാണ്. 

## ദോഷങ്ങൾ
#കേന്ദ്രീകൃത ഡാറ്റാബേസ് സംവിധാനങ്ങളെ അപേക്ഷിച്ച് കൂടുതൽ സങ്കീർണ്ണം.
#കൂടുതൽ നെറ്റ്‌‌വർക്ക് ഉപഭോഗം

വർഗ്ഗം:ഡാറ്റാബേസ്
പ്രപഞ്ചവിജ്ഞാനീയം

പ്രപഞ്ചത്തിന്റെ ഉത്ഭവം, വികാസം, പരിണാമം, ഭാവി എന്നിവയെക്കുറിച്ച് പഠനം നടത്തുന്ന ശാസ്ത്രശാഖയാണ് **പ്രപഞ്ചവിജ്ഞാനീയം അഥവാ കോസ്മോളജി**. 'കോസ്മോസ്' അഥവാ ലോകം, 'ലോഗോസ്' അഥവാ പഠനം എന്നീ രണ്ട് ഗ്രീക്ക് പദങ്ങളിൽനിന്നാണ് ഇംഗ്ലീഷ് പദമായ കോസ്മോളജി എന്ന പദം ഉണ്ടായത്. ഭൗതിക പ്രപഞ്ചവിജ്ഞാനീയം എന്ന ശാസ്ത്ര ശാഖ പ്രപഞ്ചം പോലുള്ള വളരെ വലിയ സംവിധാനങ്ങളുടെ ഉത്ഭവം, വികാസം, പ്രപഞ്ചത്തിന്റെ ആത്യന്തികമായ ഭാവി, ഇവ നിയന്ത്രിക്കുന്ന ശാസ്ത്രതത്വങ്ങൾ എന്നിവയെക്കുറിച്ചെല്ലാം വിശദമായ പഠനങ്ങൾ നടത്തുന്നു. 

1656ൽ തോമസ് ബ്ലൗണ്ടിന്റെ ഗ്ലോസോഗ്രാഫിയയിലാണ് കോസ്മോളജി എന്ന പദം ആദ്യം ഇംഗ്ലീഷിൽ ഉപയോഗിച്ചത്. 1731 ൽ പിന്നീട് ഇത് ജെർമ്മൻ ഫിലോസഫറായ ക്രിസ്റ്റ്യൻ വോൾഫ് കോസ്മോളജിയ ജെനറാലിസിൽ ലാറ്റിൻ ഭാഷയിലും ഉപയോഗിച്ചു. മലയാളത്തിൽ പ്രപഞ്ചവിജ്ഞാനീയം, പ്രപഞ്ചശാസ്ത്രം എന്നിങ്ങനെ ഈ പദം ഉപയോഗിക്കുന്നു.

മതപരമായ വിശ്വാസങ്ങളും മിത്തോളജിക്കൽ കൃതികളും അവയിലെ വിവിധ ആചാരങ്ങളും പ്രപഞ്ചത്തിന്റെ സൃഷ്ടിയും എല്ലാം ഉൾപ്പെടുന്ന ശാഖയാണ് മിത്തോളജിക്കൽ കോസ്മോളജി.

## അവലംബങ്ങൾ

വർഗ്ഗം:പ്രപഞ്ചം
വർഗ്ഗം:പ്രപഞ്ചവി‍ജ്ഞാനീയം
വർഗ്ഗം:ഭൗതിക പ്രപഞ്ചം
ഫോർട്ട് യൂക്കോൺ, അലാസ്ക

**ഫോർട്ട് യൂക്കോൺ**, യൂക്കോൺ-കോയൂകുക് സെൻസസ് മേഖലയിലുള്ള യു.എസ്. സംസ്ഥാനമായ അലാസ്കയിലെ ഒരു പട്ടണമാണ്. ഇവിടെയുള്ള പ്രബല ജനവിഭാഗം ഗ്വിച്ചിൻ അലാസ്ക നേറ്റീവ്സ് ആണ്. 2010 ലെ സെൻസസ് പ്രകാരം ഫോർട്ട് യൂക്കോണിലെ ആകെ ജനസംഖ്യ 583 ആണ്.

ഇവിടെ ഫോർട്ട് യൂക്കോൺ എന്ന പേരിൽ ഒരു വിമാനത്താവളം നിലനിൽക്കുന്നുണ്ട്.

## ചരിത്രം

ആർട്ടിക് സർക്കിളിന് വടക്കുള്ള ഈ ഭൂഭാഗത്ത് ആയിരക്കണക്കിനു വർഷങ്ങൾക്കു മുമ്പു തന്നെ തദ്ദേശവാസികളായ ഗ്വിച്ചിനുകളുടെ സംസ്കാരം നിലനിന്നിരുന്നു. 
ഒരു വ്യാപാരനിലയം എന്ന നിലയിൽ നിന്നും ഇന്നത്തെ ഫോർട്ട് യൂക്കോണായുള്ള ഈ സ്ഥലത്തിന്റെ വളർച്ച ഹഡ്സൺ ബേ കമ്പനിയിലെ അലക്സാണ്ടർ ഹണ്ടർ മുറേ 1847 ജൂൺ 25 ന് ഫോർട്ട് യൂക്കോൺ എന്ന പേരിൽ ഇവിടെ ഒരു പട്ടണം സ്ഥാപിച്ചതോടെയാണ്. അക്കാലത്ത് ഈ സ്ഥലം റഷ്യൻ-അമേരിക്കയുടെ അധീനതയിലായിരുന്നതിനാൽ, 1869 വരെ ഹഡ്സൺ കമ്പനിയുടെ വ്യാപാരം ഇവിടെ തുടർന്നിരുന്നു. അലാസ്കയുടെ വിൽപ്പനയ്ക്കു ശേഷം യു.എസിലെ അലാസ്ക കോമേർസ്യൽ കമ്പനി ഈ വ്യാപാര കേന്ദ്രത്തിന്റ നിയന്ത്രണം ഏറ്റെടുത്തു. 

1897-1898 കാലത്തെ ശിശിരകാലത്തുണ്ടായ ക്ലോണ്ടിക്കെ ഗോൾഡ് റഷിന്റ കാലത്ത് ഏകദേശം ഇരുനൂറോളം ഖനിജാന്വേഷകർ ഡാവ്സണ് പട്ടണത്തിൽ നിന്നും ഫോർട്ട് യൂക്കോണിലേയ്ക്കു വന്നെത്തി. ജൂലൈ 12, 1898 ൽ ഇവിടെ ഒരു കമ്പിത്തപാൽ ഓഫീസ് നിലവിൽ വന്നു. ജോൺ ഹാവ്ക്സ്ലി എന്നയാളായിരുന്നു ആദ്യ പോസ്റ്റുമാൻ. തടർന്നുള്ള ദശകങ്ങളിലുണ്ടായം സാംക്രമികരോഗങ്ങളാലും 1949 ലെ വെള്ളപ്പൊക്കത്തിലും പട്ടണം ദുരിതമനുഭവിച്ചു. 
1950 കാലത്ത് യുണൈറ്റഡ് സ്റ്റേറ്റ്സ് ഫോർട്ട് യൂക്കോണിൽ വായുസേനയുടെ താവളവും റഡാർ സ്റ്റേഷനും നിർമ്മിച്ചു. പട്ടണം 1959 ൽ ഔദ്യോഗികമായി ഏകീകിരിക്കപ്പെട്ടു
## ഭൂമിശാസ്ത്രം
ലഘുചിത്രം|Fort Yukon village street on the Winter Solstice, before sunrise at 11:30 am.ഫോർട്ട് യൂക്കോൺ സ്ഥിതി ചെയ്യുന്ന അക്ഷാംശ രേഖാംശങ്ങൾ  (66.567586, -145.256327). ആണ്. യൂക്കോൺ നദിയുടെ വടക്കേ കരയിൽ പോർക്കുപ്പൈൻ നദിയുമായുള്ള  ജംഗ്ഷനിൽ ഫെയർബാങ്ക് പട്ടണത്തിന് ഏകദേശം  വടക്കു കിഴക്കായിട്ടണാണ് പട്ടണം സ്ഥിതി ചെയ്യുന്നത്. 

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകളനുസരിച് വടക്കുകിഴക്കൻ അലാസ്കയിലുള്ള ഈ പട്ടണത്തിൻറെ വിസ്തൃതി  ആണ്. ഇതിൽ,  കരഭാഗം മാത്രവും  ഭാഗം (5.65%) വെള്ളവുമാണ്.

ഈ പട്ടണം ആർട്ടിക് സർക്കിളിന്  വടക്കായി, യൂക്കോണ് നദിയുടെയും പോർക്കുപ്പൈൻ നദിയുടെയും സംഗമസ്ഥാനത്തും യൂക്കോണ് ഫ്ലാറ്റ്സ് ൻറെ മദ്ധ്യഭാഗത്തുമാണ്.

## കാലാവസ്ഥ
അലാസ്ക സംസ്ഥാനത്ത് രേഖപ്പെടുത്തപ്പെട്ട ഏറ്റവും കൂടിയ താപനില 1915 ജൂണ്ഫോ 27 ന്ർ ഫോർട്ട് യൂക്കോണിലാണ് അനുഭവപ്പെട്ടത്. താപനില . എത്തിച്ചേർന്നു. 1971 വരെ  ഫോർ‌ട്ട് യൂക്കോൺ എക്കാലത്തെയും താഴ്ന്ന റിക്കാർഡ് താപനിലയായ , യിലായിരുന്നു.

വർഗ്ഗം:അലാസ്കയിലെ പട്ടണങ്ങൾ
സവെന്റം

യൂറോപ്യൻ രാജ്യമായ ബെൽജിയത്തുള്ള ഒരു മുൻസിപാലിറ്റി ആണ് **സവെന്റം**. ബെൽജിയത്തിന്റെ തലസ്ഥാന നഗരമായ ബ്രസ്സൽസിനെ ചുറ്റിക്കിടക്കുന്ന ഹരിതമേഖലയുടെ ഭാഗമാണ് സവെന്റം.  27.62 ചതുരശ്ര കിലോ മീറ്റർ വിസ്തീരണമുള്ള സവെന്റത്തെ ജനസംഖ്യ 2006 ജനുവരി 1 ലെ കണക്ക് പ്രകാരം  28,651 ആണ്. സവെന്റത്തെ ഔദ്യോഗിക ഭാഷ ഡച്ച് ആണ്. ബ്രസ്സൽസ് അന്താരാഷ്ട്ര വിമാനത്താവളം സവെന്റത്താണ് സ്ഥിതി ചെയ്യുന്നത്.

വർഗ്ഗം:ബെൽജിയത്തിലെ നഗരങ്ങൾ
അങ്കൂൺ, അലാസ്ക

**അങ്കൂൺ** (Tlingit: *Aangoon*) അഡ്മിറാൽറ്റി ദ്വീപിൽ സ്ഥിതി ചെയ്യുന്ന ഹൂനാ-അങ്കൂൺ സെൻസസ്‍ മേഖലയിലുള്ള യു.എസ്. സംസ്ഥാനമായ അലാസ്കയിലെ ഒരു പട്ടണമാണ്. 2000 ലെ സെൻസസ് അനുസിരിച്ച് ഈ ചെറുപട്ടണത്തില ജനസംഖ്യ 572 ആണ്. 2010 ലെ സെൻസസിൽ ജനസംഖ്യ 459 ആയി കുറഞ്ഞു. 

## അവലംബം

വർഗ്ഗം:അലാസ്കയിലെ പട്ടണങ്ങൾ
നിർവാണ

ഒരു അമേരിക്കൻ സംഗീത സംഘമായിരുന്നു. **നിർവാണ**.1987-ൽ ഗായകനും ഗിറ്റാറിസ്റ്റുമായ ക്ർട്ട് കൊബൈനും ബാസ് വാദ്യഗനായ ക്രിസ്റ്റ് നൊവോ സെലിക്കും ചേർന്നാണ് ഈ സംഘം രൂപീകരിച്ചത്.1990-ൽ ഡ്രമ്മർ ഡേവ് ഗ്രോഹ്ൽ ഈ സംഘത്തോടൊപ്പം ചേർന്നു.7 വർഷം നീണ്ട ഇവരുടെ സംഗീത കാലയളവിനിടയിൽ മൂന്നു സ്റ്റുഡിയോ ആൽബങ്ങൾ മാത്രമെ ഇവർ പുറത്തിറക്കിയിരുന്നുവെങ്കിലും  സമകാലീന കാലത്ത് ഏറ്റവും സ്വാധീനം ചെലുത്തിയ റോക്ക് ബാൻഡുകളിൽ ഒന്നായിട്ടാണ് നിർവാണ അറിയപ്പെടുന്നത്. 1994-ൽ ക്ർട്ട് കൊബൈന്റെ മരണത്തെ തുടർന്ന് ഈ സംഘം പിരിച്ചുവിട്ടുവെങ്കിലും ഇപ്പോഴും ഇവർആരാധകരെ സ്വാധീനിക്കുന്നു.

1994-ൽ ക്ർട്ട് കൊബൈന്റെ മരണത്തെ തുടർന്ന് ഈ സംഘം പിരിച്ചുവിട്ടുവെങ്കിലും നിർവാണതായി പണ്ട് പുറത്തിറങ്ങാത്ത ഗാനങ്ങൾ പിന്നീട് പുറത്തിറങ്ങിയിട്ടുണ്ട്. 7.5 കോടി അൽബങ്ങൾ ലോകമെമ്പാടുമായി വിറ്റഴിച്ചിട്ടുള്ള നിർവാണ ലോകത്തിൽ ഏറ്റവും കൂടുതൽ ആൽബങ്ങൾ വിറ്റഴിച്ച ബാൻഡുകളിൽ ഒന്നാണ്. 2014-ൽ നിർവാണ റോക്ക് ആൻഡ് റോൾ ഹോൾ ഓഫ് ഫെയിംൽ  ചേർക്കപ്പെട്ടു.

## അവലംബം

വർഗ്ഗം:ഗ്രാമി പുരസ്കാര ജേതാക്കൾ
ഓറിയോനിഡ് ഉൽക്കാവർഷം

ഒക്ടോബർ മാസത്തിൽ ഓറിയോൺ നക്ഷത്രസമൂഹത്തിന്റെ ഭാഗത്തുനിന്നും ഭൂമിയിലേയ്ക്ക് പതിക്കുന്ന ഉൽക്കാവർഷമാണ് **ഓറിയാനിഡ് ഉൽക്കാവർഷം**. ഹാലിയുടെ ധൂമകേതു കടന്നുപോയ വഴിയിൽ ഉപേക്ഷിച്ചുപോയ അവശിഷ്ടങ്ങളാണ് ഓറിയോനിഡ് ഉൽക്കകളായി ഭൂമിയിൽ പതിക്കുന്നത്. ഒക്ടോബർ 10 മുതൽ 21വരെയാണ് പരമാവധി ഓറിയോമിഡ് ഉൽക്കാപതനങ്ങൾ കാണാൻ കഴിയുന്നത്. ഓറിയോൺ (വേട്ടക്കാരൻ) നക്ഷത്രസമൂഹത്തിന്റെ ഭാഗത്ത് കാണുന്നതിനാലാണ് ഇവയ്ക്ക് ഓറിയോനിഡ് എന്ന പേര് വന്നത്. അർദ്ധരാത്രിക്ക് ശേഷം ഓറിയോണിലെ തിരുവാതിര നക്ഷത്രത്തിനുസമീപത്തുനിന്നും എല്ലാ ദിശയിലേക്കും ഇവ നിപതിക്കും.

വർഗ്ഗം:ഉൽക്കകൾ
പൈലറ്റ് സ്റ്റേഷൻ, അലാസ്ക

**പൈലറ്റ് സ്റ്റേഷൻ** ( സെൻട്രൽ യുപിക്ക് ഭാക്ഷയിൽ - *Tuutalgaq*) കുസിൽവാക്ക് സെൻസസ് മേഖലയിലുൾപ്പെടുത്തിയിട്ടുള്ള യു.എസ്. സംസ്ഥാനമായ അലാസ്കയിലെ ഒരു ചെറുപട്ടണമാണ്. 2000 ലെ സെൻസസ് പ്രകാരം ജനസംഖ്യ 550 ആണ്. 

## ഭൂമിശാസ്ത്രം
യൂക്കോൺ നദിയുടെ വടക്കേ തീരത്ത്  താഴ്ഭാഗത്തായി സ്ഥിതി ചെയ്യുന്ന പൈലറ്റ് സ്റ്റേഷൻറെ അക്ഷാംശ രേഖാംശങ്ങൾ  (61.936050, -162.883403)  ആണ്. ഏകദേശം ബെറിംഗ് കടലിൽ നിന്നും 8 മൈൽ ദൂരെയായിട്ടാണിത്.

യുണൈറ്റഡ് സ്റ്റേറ്റ്സമ സെൻസസ് ബ്യൂറോയുടെ, കണക്കുകൾ പ്രകാരം പട്ടണത്തിന്റെ ആകെയുള്ള വിസ്തീർണ്ണം  ആണ്. ഇതിൽ ,  കരഭാഗം മാത്രവും ബാക്കിയുള്ള  ഭാഗം (25.55 ശതമാനം) വെള്ളവുമാണ്.
മേലത്ത് ചന്ദ്രശേഖരൻ

മലയാള കവിയും സാഹിത്യനിരൂപകനുമായിരുന്നു **പ്രൊഫ. മേലത്ത് ചന്ദ്രശേഖരൻ**.  കേരള സാഹിത്യ അക്കാദമിയുടെ കുറ്റിപ്പുഴ സ്മാരക എൻഡോവ്മെന്റ് അവാർഡ് ലഭിച്ചിട്ടുണ്ട്.

## ജീവിതരേഖ
1945 ൽ കാസർഗോഡ് ജില്ലയിലെ പനയാലിൽ ജനിച്ചു. ദീർഘകാലം പയ്യന്നൂർ കോളജിൽ മലയാളം വിഭാഗം അധ്യാപകനും വകുപ്പ് തലവനുമായിരുന്നു.  ഇംഗ്ലിഷ് സാഹിത്യത്തിൽ ബിരുദവും മലയാളത്തിൽ ബിരുദാനന്തര ബിരുദവും നേടി. തപസ്യ കലാസാഹിത്യവേദി സംസ്ഥാന ഉപാധ്യക്ഷനായിരുന്നു.

## കൃതികൾ
## കവിതാ സമാഹാരങ്ങൾ
* സൂര്യജന്യം
* ശ്രീചക്രഗീത
* അപൂർണ്ണം
* മദ്ധ്യാഹ്നസ്വപ്നങ്ങൾ
* ആത്മപുരാണം 
* ഡയറിക്കുറിപ്പുകൾ
* അമൃതോസ്മി
## നിരൂപണങ്ങൾ
* അക്ഷരത്തിന്റെ ആത്മാവ്
* കാലത്തിന്റെ സാക്ഷി
* കാവ്യകലയും കാലതാളവും
* കക്കാടിന്റെ കവിത
* കുഞ്ഞിരാമൻനായർ കവിത
* വൈലോപ്പിളളിക്കവിത  
## പുരസ്കാരങ്ങൾ
* മൂടാടി ദാമോദരൻ അവാർഡ്
* മഹാകവി കുട്ടമത്ത് അവാർഡ് 
* കേരള സാഹിത്യ അക്കാദമി കുറ്റിപ്പുഴ സ്മാരക എൻഡോവ്മെന്റ് അവാർഡ് 
## അവലംബം


വർഗ്ഗം:മലയാളകവികൾ
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
വർഗ്ഗം:2016-ൽ മരിച്ചവർ
വർഗ്ഗം:ഒക്ടോബർ 21-ന് മരിച്ചവർ
ഇരിട്ടി (താലൂക്ക്)

കേരളത്തിൽ കണ്ണൂർ ജില്ലയിലെ 20 വില്ലേജുകൾ ഉൾപ്പെടുന്ന ഒരു താലൂക്കാണ് **ഇരിട്ടി താലൂക്ക്**. കണ്ണൂർ ജില്ലയിലെ  നാലാമത്തെ താലൂക്ക് ആയി ഇരിട്ടി താലുക്ക് 2014 ഫിബ്രുവരി 9 ന് നിലവിൽ വന്നു. ആറളം, അയ്യൻകുന്ന്, കരിക്കോട്ടക്കരി, ചാവശ്ശേരി, കല്ല്യാട്, കണിച്ചാർ, കീഴൂർ, കേളകം, കോളാരി, കൊട്ടിയൂർ, മണത്തണ, മുഴക്കുന്ന്, നുച്ചിയാട്, പടിയൂർ, പായം, പഴശ്ശി, തില്ലങ്കേരി, വയത്തൂർ, വെള്ളാർവള്ളി, വിളമന എന്നിവയാണ് ഇരിട്ടി താലൂക്കിലെ വില്ലേജുകൾ..

## അവലമ്പം

വർഗ്ഗം:കണ്ണൂർ ജില്ലയിലെ താലൂക്കുകൾ
സെന്റ് മൈക്കിൾ അലാസ്ക

**സെന്റ് മൈക്കിൾ** (*Taciq* in Central Alaskan Yup'ik) നോം സെൻസസ് മേഖലയിലുള്ള,  യു.എസ്. സംസ്ഥാനമായ അലാസ്കയിലെ ഒരു ചെറുപട്ടണമാണ്.  2010 ലെ സെൻസസ്  പ്രകാരം ഈ പട്ടണത്തിലെ ജനസംഖ്യ 401 ആണ്.

## ചരിത്രം
യൂപിക് ഗോത്രക്കാരുമായി വ്യാപാരം നടത്തുന്നതിനുള്ള  ഒരു വ്യാപാര കേന്ദ്രമായി1833 ൽ റഷ്യൻ അമേരിക്കൻ കമ്പനി സ്ഥാപിച്ചതാണ് ഈ പട്ടണം. പട്ടണവും അതു സ്ഥിതി ചെയ്യുന്ന ദ്വീപിനും ദൈവദൂതൻ മിഖായേലിന്റെ പേരാണ് നല്കിയിരിക്കുന്നത്.

1897 ൽ ഫോർട്ട സെൻറ് മൈക്കേൾ എന്ന പേരിൽ ഇവിടെ ഒരു യു.എസ്. സൈനിക കേന്ദ്രം സ്ഥാപിക്കപ്പെട്ടു. 1897 ലെ ഗോൾഡ് റഷിന്റെ കാലത്ത് യൂക്കോൺ അഴിമുഖത്തുകൂടി (40 മൈൽ തെക്കുപടിഞ്ഞാറായുള്ള) അലാസ്കൻ ഉൾനാടുകളിലേയ്ക്കു പ്രവേശിക്കുനുള്ള കവാടമായിരുന്നു ഫോർട്ട് സെന്റ് മൈക്കേൾ.  ഗോൾഡ് റഷിന്റെ കാലത്ത് ഏകദേശം 10,000 ആളുകൾ ഇവിടെയുണ്ടയിരുന്നതായി രേഖപ്പെടുത്തിയിരിക്കുന്നു. സെന്റ് മൈക്കേൾ പാശ്ചാത്യനാടുകളിൽ നിന്നുള്ള സാധനങ്ങള്ക്കു പകരമായി നേറ്റീവ് ഇന്ത്യാക്കാർ അവരുടെ സാധനങ്ങൾ കൈമാറ്റം ചെയ്തിരുന്ന പ്രധാന കച്ചവട സ്ഥലം കൂടിയായിരുന്നു ഇത്. 

സെന്റ് മൈക്കിളിലെ ഇന്നത്തെ ജനത കൂടുതലും യുപിക് വിഭാഗത്തിൽപ്പെട്ട നേറ്റീവ് ഇന്ത്യൻസാണ്. റഷ്യൻ കച്ചവടക്കാരുടെ ചില അനന്തരഗാമികളും ഇവിടുത്തെ താമസക്കാരായിട്ടുണ്ട്. 
## ഭൂമിശാസ്ത്രം
മൈക്കേൾ ദ്വീപിന്റെ കിഴക്കു ഭാഗത്തായി, നോർട്ടൺ സൌണ്ടിന്റെ തെക്കുകിഴക്കേ അറ്റത്തായി സ്ഥിതി ചെയ്യുന്ന സെന്റ് മൈക്കേൾ പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ   

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകൾ പ്രകാരം പട്ടണത്തിന്റെ ആകെ വിസ്തൃതി  ആണ്. ഇതിൽ  കരഭാഗവും ബാക്കിയുള്ള  ഭാഗം (22.40%) വെള്ളവുമാണ്.ജനസംഖ്യാപരമായ കണക്കുകൾ2000 ലെ യു.എസ് സെൻസസ് അലുസരിച്ച്, ഇവിടെ 368 ആളുകളും, 90 ഗൃഹസമുഛയങ്ങളും, 65 കുടുംബങ്ങളും പട്ടണത്തിൽ ഉള്ളതായി കണ്ടെത്തി. പട്ടണത്തില ജനസാന്ദ്രത  ഓരെ സ്ക്വയർ മൈലിനും (6.5/km²) 16.9 പേരാണ്.  93 പാർപ്പിട കേന്ദ്രങ്ങളുടെ ശരാശിര സാന്ദ്രത 4.3 പെർ സ്കയർ മൈലാണ് (1.6/km²).  പട്ടണത്തിൽ അധിവസിക്കുന്നവരും വർഗ്ഗം തിരിച്ചു കണക്കാക്കുകയാണെങ്കിൽ 6.79% വെള്ളക്കാരും, 92.66% നേറ്റീവ് ഇന്ത്യൻസും 0.54% രണ്ടോ മൂന്നോ വർഗ്ഗങ്ങളിലുള്ളവരുമാണ്. ജനങ്ങളിലെ 0.27%  ഹിസ്പാനിക് അല്ലെങ്കിൽ ലാറ്റിനൊ വംശക്കാരാണ്.
## അവലംബം
ജിൻഫെങ്യോപ്പ്റ്റെറിക്സ്

തെറാപ്പോഡ ഇനത്തിൽ പെട്ട ഒരു ദിനോസർ ആണ് **ജിൻഫെങ്യോപ്പ്റ്റെറിക്സ് **. തുടക്ക ക്രിറ്റേഷ്യസ് കാലത്തു ജീവിച്ചിരുന്ന ഇവയുടെ ഫോസിൽ കണ്ടു കിട്ടിയിട്ടുള്ളത് ചൈനയിൽ  നിന്നും ആണ് .  പേരിന്റെ അർഥം തൂവലുകൾ ഉള്ള പക്ഷി റാണി എന്നാണ് .

## ശരീര ഘടന
ഏകദേശം 55 സെന്റീ മീറ്റർ ആണ്  കണക്കാക്കിയിട്ടുള്ളത് . അനേകം തൂവലുകൾ ഉണ്ടായിരുന്നു ഇവയ്ക്ക് എന്നാൽ കാലിൽ ഇവയോട് സാമ്യം ഉള്ള മറ്റു ദിനോസറുകളെ പോലെ തൂവൽ ഇല്ലായിരുന്നു. 

## കുടുംബം
മണി റാപ്റ്റർ കുടുംബത്തിൽ പെട്ട ഒരു ദിനോസർ ആണ് . 

## അവലംബം

## പുറത്തേക്കുള്ള കണ്ണികൾ

വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
ചൂണ്ടപ്പല്ലൻ സ്രാവ്

കടൽ വാസിയായ ഒരു മൽസ്യമാണ് **ചൂണ്ടപ്പല്ലൻ സ്രാവ് ** അഥവാ **Hooktooth Shark. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ സാദ്ധ്യതയുള്ള ജീവികൾ എന്നാണ്.

## ശരീര ഘടന
ഒരു മീറ്റർ വരെ നീളം വെക്കുന്ന ഇനമാണ് ഇവ.

## ആവാസ വ്യവസ്ഥ
തീര കടലിലും കടലിൽ 59 അടി വരെ താഴ്ചയിലും ഇവയെ കണ്ടു വരുന്നു.

## കുടുംബം
വിസീൽ ഷർക്സ് (weasel sharks ) എന്ന കുടുംബത്തിൽ പെട്ടവയാണ് ഇവ.

## അവലംബം

## പുറത്തേക്കുള്ള കണ്ണികൾ

## ഇതും കാണുക
* കേരളത്തിലെ മൽസ്യങ്ങളുടെ പട്ടിക

വർഗ്ഗം:സ്രാവുകൾ
പയർ വണ്ട്

പയർവർഗ്ഗങ്ങൾ, ധാന്യങ്ങൾ, പരുത്തിക്കുരു എന്നിവയെ ആക്രമിക്കുന്ന ഒരിനം വണ്ടാണ് **പയർ വണ്ട്**. 

## അവലംബം

## പുറത്തേക്കുള്ള കണ്ണികൾ

വർഗ്ഗം:വണ്ടുകൾ
ജിങ് ഹെയ്പെങ്

ചൈനീസ് യുദ്ധവൈമാനികനും  മനുഷ്യനെ വഹിച്ചുകൊണ്ടുള്ള ചൈനയുടെ ആദ്യ ബഹിരാകാശദൗത്യത്തിലെ  അംഗവുമാണ് **ജിങ് ഹെയ്പെങ്**.  രണ്ടു തവണ ബഹിരാകാശ വാസം അനുഭവിച്ചിട്ടുള്ള ഹെയ്പെങ് ഷെൻസു ബഹിരാകാശപദ്ധതിയിൽ 1998 മുതൽ പ്രവർത്തിച്ചുവരുന്നു.ഷെൻസു 7,ഷെൻസു 9.ഷെൻസു 11 എന്നീ ദൗത്യങ്ങളിൽ ബഹിരാകാശയാത്ര നടത്തിയ ഹെയ്പെങ് ഷെൻസു 9 ന്റെയും ഷെൻസു 11 ന്റേയും കമാൻഡറുമായിരുന്നു. വടക്കൻ ചൈനയിലെ ഗോബി മരുഭൂമിക്കടുത്ത ജിയുക്വാൻ വിക്ഷേപണത്തറയിൽനിന്ന് ഷെൻസൂ -11 എന്ന പേടകത്തിൽ  2016 ഒക്ടോബർ 17 നു ജിങ് ഹെയ്പെങ്  മറ്റൊരു സഞ്ചാരിയായ ചെൻ ഡോങിനോടൊപ്പം നടത്തിയതാണ് മൂന്നാമത്തെ ദൗത്യം.
## അവലംബം

* Spacefacts biography of Jing Haipeng

വർഗ്ഗം:ചൈനീസ് ബഹിരാകാശസഞ്ചാരികൾ
വർഗ്ഗം:1966-ൽ ജനിച്ചവർ
സംയോജിത കൊയ്ത്തുയന്ത്രം

ലഘുചിത്രം|സംയോജിത ഹാർവെസ്റ്ററിന്റെ ഡ്രോൺ വീഡിയോ 2022
ഭക്ഷ്യ വിഭവങ്ങൾ കൊയ്തെടുക്കാനുള്ള ഒരു യന്ത്രമാണ് സംയോജിത കൊയ്തു യന്ത്രം.കൊയ്യൽ,ധാന്യം മെതിക്കൽ,ചേറൽ എന്നിവക്കെല്ലാം സാധിക്കുന്ന യന്ത്രമാണിത്. ഗോതമ്പ്,ഓട്സ്,കമ്പ് എന്ന ധാന്യം,ചോളം , സൊയാബീൻ തുടങ്ങിയ കൊയ്തെടുക്കാനും മെതിക്കാനുമെല്ലാം ഈ യന്ത്രം ഉപയോഗിക്കുന്നു.
ലഘുചിത്രം|A Lely open-cab combine.
ലഘുചിത്രം|സംയോജിത കൊയ്തു യന്ത്രങ്ങളിലൊന്ന്.
ലഘുചിത്രം|ഓസ്ട്രേലിയയിലെ ഹെൻറിയിൽ പഴയ കാലത്ത് ഉപയോഗിച്ചിരുന്ന യന്ത്രങ്ങളിലൊന്ന്.
ലഘുചിത്രം|Rostselmash Combine Torum 740

വർഗ്ഗം:കൃഷി
വർഗ്ഗം:കൊയ്ത്ത്
വർഗ്ഗം:നെല്ല്
ടാക്സ് ഹേവൻ

കൃത്യമായ ഒരു നിർവചനം ഇല്ലെങ്കിലും വരുമാന നികുതി ഉൾപ്പെടെയുളള നികുതികൾ ഇല്ലാത്തതോ തീരെ കുറഞ്ഞ നിരക്കിലുളളതോ ആയ മേഖലകളെയാണ് ടാക്സ് ഹേവൻ എന്നതുകൊണ്ട് ഉദ്ദേശിക്കുന്നത് .ഒളിയിടം , ഒളിസങ്കേതം, മൃഗങ്ങൾക്കും മനുഷ്യർക്കും സുരക്ഷിതമായിരിക്കാൻ പറ്റുന്ന സ്ഥലം എന്നൊക്കെയാണ് haven ഹേവൻ എന്ന പദത്തിനർഥം.ഇത്തരം സ്ഥലങ്ങൾ സാമ്പത്തിക രഹസ്യങ്ങൾ പുറത്തുവിടുന്നിലെന്നതും കളളപണം കൈവശം വച്ചിരിക്കുന്നവർക്ക് ഗുണകരമാണ്.ലോകത്തിൽ വിവിധ സ്ഥലങ്ങളിലായുളള ഇത്തരം കേന്ദ്രങ്ങളിൽ 21-32 ലക്ഷംകോടി യു.എസ് ഡോളർ നിക്ഷേപമുണ്ടെന്നാണ് ബ്രിട്ടണിലെ ടാക്സ് ജസ്റ്റിസ് നെറ്റ്വർക്ക് 2012 ൽ പുറത്തുവിട്ട റിപ്പോർട്ടിൽ പറയുന്നത്.ബാങ്കിങ് രംഗത്തെ രഹസ്യാത്മകത,വിദേശവിനിമയ നിയന്ത്രണങ്ങൾക്കുളള ഉദാരത,മൂലധനത്തിനുളള നിയന്ത്രണങ്ങൾക്കുളള അഭാവം എന്നിവയെല്ലാം ടാക്സ് ഹേവനുകളുടെ പ്രത്യേകതയാണ്.ലോകത്തിൽ സാമ്പത്തിക അസമത്വം സൃഷ്ടിക്കുന്നതിൽ ടാക്സ് ഹെവനുകൾ വളളരെ വലിയ പങ്ക് വഹിക്കുന്നുണ്ട്.യു.എസിലെ അറുപത് പ്രമുഖ കമ്പനികൾ 2012-ൽ 166ബില്യൺ ഡോളർ രൂപ 2012-ൽ യു.എസിലെ നികുതി നാൽപ്പത് ശതമാനം ഇല്ലാതാക്കുന്നതിനായി ടാക്സ് ഹേവനുകളിൽ മുടക്കിയിട്ടുണ്ടെന്ന് ഒരു പഠനത്തിൽ പറയുന്നു.
## ഉദാഹരണങ്ങൾ
### പ്രദേശങ്ങൾ തിരിച്ച്
#### കരീബിയൻ-സെൻട്രൽ അമേരിക്കൻ മേഖലകൾ
*പനാമ
*കോസ്റ്റാറിക്ക
*യു.എസ് വെർജിൻ ഐലന്റ്സ്
*ബഹാമാസ്

#### ദക്ഷിണേഷ്യൻ മേഖലകൾ
*ഹോങ്കോങ്
*മക്കാവു
*സിങ്കപ്പൂർ
#### [[മിഡിൽ ഈസ്റ്റ്]]
*ബഹറൈൻ
*ജോർദാൻ
*ലെബനൻ

## അവലംബം

വർഗ്ഗം:നികുതി
ഫ്രീഡ്രിക് ഫ്രോബെൽ

ജർമ്മൻ വിദ്യാഭ്യാസ വിചക്ഷണനും അനേകം ശിശുപഠനസങ്കേതങ്ങളുടെ ഉപജ്ഞാതാവുമായിരുന്നു **ഫ്രീഡ്രിക് ഫ്രോബെൽ**.(ജ: 21 ഏപ്രിൽ 1782 – 21 ജൂൺ 1852).കിൻഡർഗാർട്ടൻ ശൈലിയിലുള്ള വിദ്യാലയങ്ങളുടെ രൂപീകരണത്തെ ഫ്രോബലിന്റെ ചിന്തകൾ സ്വാധീനിച്ചിട്ടുണ്ട്.കുട്ടികളുടെ പഠനത്തെ സഹായിക്കുന്ന കളിപ്പാട്ടങ്ങൾ ഫ്രോബൽ സമ്മാനങ്ങൾ എന്നപേരിൽ രൂപകല്പന ചെയ്തതു കൂടാതെ  പഠനപരിശീലനത്തെ സംബന്ധിച്ച അനേകം ഗ്രന്ഥങ്ങളുടെ കർത്താവു കൂടിയാണ് ഫ്രോബൽ.
## അവലംബം
ദീൻ ബീൻ ഫു യുദ്ധം

ഫ്രഞ്ച് വിദേശ ശക്തിക്കെതിരെ ഇന്തോചൈനയിലെ ദേശീയവാദികളും-കമ്മ്യൂണിസ്റ്റുകളും സംയുക്തമായി നടത്തിയ ഒരു പോരാട്ടമാണ് **ദീൻ ബീൻ ഫു യുദ്ധം** എന്നപേരിൽ അറിയപ്പെടുന്നത്. 1954 മാർച്ച്, മെയ് മാസങ്ങൾക്കിടയിലാണ് ഇതു നടന്നത്. ഫ്രഞ്ച് സൈന്യത്തിന് പരാജയം ഏറ്റുവാങ്ങേണ്ടി വന്ന ഈ യുദ്ധം ഒടുവിൽ ജനീവ ഉടമ്പടി പ്രകാരമുള്ള തീരുമാനപ്രകാരമാണ് ഒത്തുതീ്‍ർപ്പായത്.
## അവലംബം


വർഗ്ഗം:യുദ്ധങ്ങൾ
പൈവളികെ

കേരളത്തിലെ  കാസർഗോഡ് ജില്ലയിലുള്ള പൈവളികെ ഗ്രാമപഞ്ചായത്തിലെ ഒരു ഗ്രാമമാണ് പൈവളികെ. ഉപ്പളയിൽ നിന്നും 8 കിലോമീറ്റർ ഉണ്ട് പൈവളികയിലേക്ക്, മംഗലാപുരത്ത് നിന്നും 38 കിലോമീറ്ററും. 

## ജനസംഖ്യ
2001 ലെ സെൻസസ് പ്രകാരം പൈവളികയിലെ ആകെയുള്ള ജനസംഖ്യ 8674 ആണ്. അതിൽ 4273 പുരുഷന്മാരും 4401 സ്ത്രീകളും ആണ്.

## ഗതാഗതം
മംഗലാപുരവുമായി ബന്ധപ്പെട്ടു കിടക്കുന്ന നാഷ്ണൽ ഹൈവേ പൈവളികെ റോഡുമായി ചേർന്നു കിടക്കുന്നു. മംഗലാപുരം - പാലക്കാട് ലൈനിൽ വരുന്ന മഞ്ചേശ്വരം ആണ് സമീപത്തുള്ള റയിൽവേ സ്റ്റേഷൻ. വിമാനത്താവള സൗകര്യം മംഗലാപുരത്ത് ഉണ്ട്.

## ഭാഷ
വൈവിധ്യമാർന്ന ഭാഷകൾ ആണ് ഈ പ്രദേശത്തുള്ള ജനങ്ങൾ ഉപയോഗിക്കുന്നത്. മലയാളം, കന്നട, തുളു, കൊങ്കണി എന്നിങ്ങനെ പോകുന്നു. ഇവിടെ കുടിയേറി വന്ന തൊഴിലാളികൾ ഹിന്ദിയും തമിഴും ആണ് പ്രധാനമായി സംസാരിക്കുന്നത്. 

## കാര്യ നിർവ്വഹണം
കാസർഗോഡിന്റെ ഭാഗമായ മഞ്ചേശ്വരം നിയോജകമണ്ഡലത്തിന്റെ കീഴിലാണ് ഈ ഗ്രാമത്തിന്റെ കാര്യനിർവ്വഹണം നടത്തുന്നത്.

## അവലംബം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
എയ്‌ഞ്ചെലസ് നോവസ്

വലത്ത്‌|ലഘുചിത്രം|299x299ബിന്ദു|''എയ്‌ഞ്ചെലസ് നോവസ്''
സ്വിസ് ജർമ്മൻ  ചിത്രകാരനായ പോൾ ക്ലീ,  1920 ൽ രചിച്ച ഒരു മോണോ പ്രിന്റാണ് ***എയ്‌ഞ്ചെലസ് നോവസ് (Angelus Novus*** - പുതിയ എയ്ഞ്ചെൽ ). അദ്ദേഹം തന്നെ ആവിഷ്കരിച്ച എണ്ണച്ഛായം പകരുന്ന വിദ്യയാണ് ഇതിനായി ഉപയോഗപ്പെടുത്തിയത്. ജെറുസലേമിലെ ഇസ്രയേലി മ്യൂസിയത്തിലാണ് ഈ രചന ഇപ്പോഴുള്ളത്. 

1921, ൽ ഈ ചിത്രം വിലയ്ക്കു വാങ്ങിയ ജർമ്മൻ ദാർശനികനായ വാൾട്ടർ ബഞ്ചമിൻ ഈ ചിത്രത്തെ വ്യാഖ്യാനിക്കാൻ ശ്രമിച്ചു.  1940 ലെ   തന്റെ “Thesis on the Philosophy of History,” എന്ന ഉപന്യാസത്തിൽ ഈ ചിത്രത്തെക്കുറിച്ച് ഇങ്ങനെ പറയുന്നു:എയ്‌ഞ്ചെലസ് നോവസ്    എന്ന ക്ലീ പെയിന്റിംഗ്, എന്തോ ഒന്നിൽ ചിന്താഗ്രസ്തയായ ഒരു മാലാഖയെ കാട്ടുന്നു. തിരിഞ്ഞുനോക്കുന്ന ഒരു മാലാഖ. ചരിത്രത്തിന്റെ മാലാഖയെ ഇങ്ങനെയല്ലാതെ എങ്ങനെ കാണാനാവും. നടക്കാനായുന്ന മാലാഖ തിരിഞ്ഞുനോക്കുന്നത് ഭൂതകാലത്തിലേക്കാണ്. കഴിഞ്ഞുമറഞ്ഞുപോയ ജീവിത വേളകളാണ് മാലാഖ അവിടെ കാണുന്നത്. അതൊരു ദുരന്തമോ   ഹർഷോന്മാദമോ ആവാം.   നഷ്ടപ്പെട്ട എന്തിനെയോ  തിരിച്ചുപിടിക്കാനുള്ള തീവ്രാസക്തി ആ ചിറകുകളിൽ തുടിക്കുന്നുണ്ട്.എത്രവിചാരിച്ചിട്ടും ശ്രമിച്ചിട്ടും മാലാഖയ്ക്കാ ചിറകുകളെ അനക്കാനാവുന്നില്ല. നിമിഷങ്ങളെ തിരിച്ചുപിടിക്കാനാവുന്നില്ല. കാറ്റിന്റെ ഗതി എതിർവശത്തേക്കാണ്. അങ്ങോട്ടു മാത്രമേ അവൾക്ക് പറക്കാനൊക്കൂ.  ഇതിനെ പുരോഗതിയെന്ന് വിളിക്കാം. നഷ്ടപ്പെട്ടതിനെ തിരിച്ചറിയാനാവാത്ത മനുഷ്യപുരോഗതി.ബെഞ്ചമിന്റെ, ക്ലീ ചിത്രത്തിന്റെ വായന  അതിനെ ഇടതു പക്ഷത്തിന്റെ ബിംബമാക്കി മാറ്റിയതായി ഓട്ടോ കാൾ റെക്ക്മിനിസ്ററർ ചൂണ്ടി കാട്ടുന്നു."

എയ്ഞ്ചലിന്റെ പേരും ആശയവും ജോൺ അക്കോംഫ്ര, ഏരിയേല അസൗലേ, കരോലിൻ ഫോർച്ചെ തുടങ്ങി നിരവധി കലാകാരന്മാരെയും ചലച്ചിത്രകാരന്മാരെയും പ്രചോദിപ്പിച്ചിട്ടുണ്ട്. 

1940, സെപ്റ്റംബറിൽ വാൾട്ടർ ബെഞ്ചമിൻ നാസി ഭരണകൂടത്തിൽ നിന്നു രക്ഷ നേടാൻ ശ്രമിക്കുന്നതിനിടെ ആത്മഹത്യ ചെയ്തു. രണ്ടാം ലോക മഹായുദ്ധത്തിനു ശേഷം  ബെഞ്ചമിന്റെ സുഹൃത്തായ ഗെർഷോം ഷോലമിന്റെ (1897–1982) പക്കലായിരുന്നു ഈ പ്രിന്റ്.

## അവലംബം

വർഗ്ഗം:ചിത്രകല
മൺറോവിയ

പശ്ചിമാഫ്രിക്കൻ രാജ്യമായ ലൈബീരിയയുടെ തലസ്ഥാനമാണ് **മൺറോവിയ** (**Monrovia** . അറ്റ്‌ലാന്റിക് മഹാസമുദ്രതീരത്തായി മെസുരാഡോ മുനമ്പിൽ സ്ഥിതിചെയ്യുന്ന ഈ നഗരത്തിലെ ജനസംഖ്യ 2008-ലെ സെൻസസ് കണക്കുകൾ പ്രകാരം 10,10,970 ആണ്, ഇത് ലൈബീരിയയുടെ ജനസംഖ്യയുടെ 29% വരും. 

## പേരിനു പിന്നിൽ
ലൈബീരിയയുടെ സാംസ്കാരിക, രാഷ്ട്രീയ, സാമ്പത്തിക ആസ്ഥാനം കൂടിയാണ് മൺറോവിയ. അമേരിക്കൻ ഐക്യനാടുകളുടെ അഞ്ചാമത്തെ പ്രസിഡന്റായിരുന്നു ജയിംസ് മൺറോയോടുള്ള ബഹുമാനസൂചകമായാണ് നഗരത്തിന് ഈ പേർ നൽകപ്പെട്ടത്. വാഷിങ്ടൺ, ഡി.സിയാണ് അമേരിക്കൻ ഐക്യനാടുകളുടെ പ്രസിഡന്റ്റിന്റെ പേരിൽ നാമകരണം ചെയ്യപ്പെട്ട മറ്റൊരു ലോകതലസ്ഥാനനഗരം.

## ഭൂമിശാസ്ത്രം

മെസുരാഡോ മുനമ്പിൽ അറ്റ്‌ലാന്റിക് മഹാസമുദ്രത്തിനും മെസുരാഡോ നദിക്കുമിടയിലായി മൺറോവിയ സ്ഥിതിചെയ്യുന്നു. ഈ നദീമുഖം ഒരു വലിയ പ്രകൃതിദത്ത തുറമുഖമാണ്. സെയിന്റ് പോൾ നദി ഈ നഗരത്തിന് വടക്കായി ഒഴുകുന്നു. മോണ്ട്സെറാഡോ കൗണ്ടിയിലാണ് ഈ നഗരം സ്ഥിതിചെയ്യുന്നത്.

### കാലാവസ്ഥ
കോപ്പൻ കാലാവസ്ഥാ വിഭാഗീകരണ രീതിയനുസരിച്ച് ടോപ്പിക്കൽ മൺസൂൺ കാലാവസ്ഥ ആണ്(*Am*). സമാന്യ നല്ല മഴ ലഭിക്കുന്ന ഇവിടത്തെ ശരാശരി വർഷപാതം  ആണ്, ലോകത്തിൽ ഏറ്റവുമധികം മഴ ലഭിക്കുന്ന രാജ്യതലസ്ഥാനനഗരമാണിത്.

## അവലംബം

വർഗ്ഗം:ആഫ്രിക്കയിലെ തലസ്ഥാനങ്ങൾ
വർഗ്ഗം:ലൈബീരിയ
പാലാർ നദി

ദക്ഷിണ ഭാരതത്തിലെ ഒരു പ്രധാന നദിയാണ് **പാലാർ** () ,  () ,  () .കർണ്ണാടകത്തിലെ കോലാറിലുള്ള  നന്ദി ഹിൽസ് ആണ് പാലാർ നദിയുടെ ഉത്ഭവസ്ഥാനം. കർണാടക, ആന്ധ്രാപ്രദേശ്‌, തമിഴ്നാട് എന്നീ സംസ്ഥാനങ്ങളിലൂടെ ഒഴുകുന്ന പാലാർ നദിക്ക് 348 കിലോമീറ്റർ നീളമുണ്ട്. ചെന്നൈ നഗരത്തിൽ നിന്നും 100 കിലോമീറ്റർ തെക്കുമാറി വയലൂർ എന്ന സ്ഥലത്ത് വെച്ച് പാലാർ നദി ബംഗാൾ ഉൾക്കടലിൽ പതിക്കുന്നു. തിരുവണ്ണാമലൈയിൽ കൂടി ഒഴുകുന്ന ചെയ്യാർ നദിയാണ് പാലാറിന്റെ പ്രധാന പോഷകനദി. വാണിയമ്പാടി, അമ്പൂർ, ചെങ്കൽപ്പേട്ട്, കാഞ്ചീപുരം, വെല്ലൂർ എന്നീ പട്ടണങ്ങൾ പാലാർ നദിയുടെ കരകളിലായി സ്ഥിതി ചെയ്യുന്നു.
## അവലംബം



## പുറത്തേക്കുള്ള കണ്ണികൾ
 
*The Palar research program by French CNRS. This website describe geographic questions about Palar country.

വർഗ്ഗം:തമിഴ്‌നാട്ടിലെ നദികൾ
വർഗ്ഗം:കർണ്ണാടകത്തിലെ നദികൾ
വർഗ്ഗം:ആന്ധ്രാപ്രദേശിലെ നദികൾ
പാലാവയൽ

കാസർഗോഡ് ജില്ലയിലെ ഈസ്റ്റ് എളേരി ഗ്രാമപഞ്ചായത്തിലെ ഒരു ഗ്രാമമാണ് **പാലാവയൽ**. ഓടക്കൊല്ലി, ചവറഗിരി, തയ്യേനി എന്നീ സ്ഥലങ്ങൾ പാലാവയൽ റവന്യൂ വില്ലേജിലാണ് സ്ഥിതി ചെയ്യുന്നത്. തേജസ്വിനി പുഴയാണ് കണ്ണൂർ ജില്ലയിൽ സ്ഥിതി ചെയ്യുന്ന തൊട്ടടുത്ത ഗ്രാമമായ പുളിങ്ങോം വില്ലേജുമായി ഇതിനെ വേർതിരിച്ചിരിക്കുന്നത്. മലയോര മേഖലയായ ഇവിടുത്തെ ജനസംഖ്യയുടെ ഭൂരിഭാഗവും കോട്ടയം ജില്ലയിലെ പാലാ, മണിമല തുടങ്ങിയ സ്ഥലങ്ങളിൽ നിന്നും 60 വർഷം മുമ്പ് മുതൽ കുടിയേറിയവരാണ്. 2001 ലെ സെൻസസ് പ്രകാരം 10,340 ആണ് ഇവിടത്തെ ജനസംഖ്യ. ജനസംഖ്യയുടെ 51 ശതമാനം പുരുഷന്മാരും 49 ശതമാനം സ്ത്രീകളുമാണ്. കേരള ഗ്രാമീൺ ബേങ്ക്, സെന്റ് ജോൺസ് ഹൈസ്കൂൾ, സെന്റ് ജോൺസ് എൽ.പി. സ്കൂൾ എന്നിവയാണ് ഇവിടുത്തെ പ്രധാന സ്ഥാപനങ്ങൾ.

## ഭൂമി ശാസ്ത്രം
തേജസ്വിനി പുഴയുടെ തീരത്തുള്ള ഒരു ഗ്രാമമാണ് പാലവയൽ. ഇതിന്റെ ഉദ്ഭവം കർണ്ണാടകയിലെ ബ്രഹ്മഗിരി മലമുകളിൽ നിന്നാണ്. കൂർഗിലേക്കുള്ള പ്രധാന പ്രവേശന കവാടം ഇവിടെയാണ്. 

## ജനസംഖ്യ
2001 ലെ സെൻസസ് പ്രകാരം 10340 ആണ് ഇവിടുത്തെ മൊത്തം ജനസംഖ്യ. 2293 വീടുകളിലുള്ള ജനസംഖ്യയാണിത്. ആകെയുള്ള ജനസംഖ്യയുടെ 51% പുരുഷന്മാരും 49% സ്ത്രീകളുമാണ്.

## ഗതാഗതം
പാണത്തൂർ റോഡ് വഴി കർണ്ണാടകയുമായി ബന്ധപ്പെട്ടു കിടക്കുന്ന ഗ്രാമമാണിത്. കർണ്ണാടകയിലെ സുള്ള്യ വഴി ബാംഗ്ളൂർ, മൈസൂർ എന്നിവിടങ്ങഌ എത്താൻ എളുപ്പം സാധിക്കും. സമീപത്തുള്ള റയിൽവേ സ്റ്റേഷം മംഗലാപുരം - പാലക്കാട് ലൈനിൽ വരുന്ന പയ്യന്നൂർ ആണ്. വിമാനത്താവള സൗകര്യം കണ്ണൂരും മംഗലാപുരത്തും കോഴിക്കോടുമുണ്ട്.

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
മണ്ഡി ഹൗസ്

1527 ൽ സ്ഥാപിതമായ മണ്ഡി രാജവംശത്തിലെ രാജാവിന്റെ വസതി ആയിരിന്നു **മണ്ഡി ഹൗസ് **. ഡൽഹിയിലെ കോപ്പർനിക്കസ് മാർഗിൽ നബ്ബ ഹൗസിന് സമീപത്തായാണ് മണ്ഡി ഹൗസ് സ്ഥിതി ചെയ്യുന്നത്. 

പിന്നീട് മണ്ഡി ഹൗസ് ഭാഗംചെയ്ത് വിൽക്കപ്പെടുകയുണ്ടായി. 1990 കളിൽ പഴയ കൊട്ടാരം പൊളിച്ചുമാറ്റി അവിടെ ആധുനിക കാര്യാലയങ്ങൾ നിർമ്മിക്കപ്പെട്ടു.  ഹിമാചൽ പ്രദേശ് സംസ്ഥാനത്തിന്റെ ആസ്ഥാന മന്ദിരമായ *ഹിമാചൽ ഭവൻ* സ്ഥിതി ചെയ്യുന്നത് ഇവിടെയാണ്. കൂടാതെ ദൂരദർശൻ ആസ്ഥാനമായ *ദൂരദർശൻ ഭവൻ*, കേന്ദ്ര സാഹിത്യ അക്കാദമിയുടെ ആസ്ഥാന മന്ദിരം എന്നിവ സ്ഥിതി ചെയ്യുന്നതും മണ്ഡി ഹൗസിലാണ്.
## അവലംബം

വർഗ്ഗം:ഡെൽഹിയിലെ കെട്ടിടങ്ങളും നിർമ്മിതികളും
ഓക്സാലിസ്

സപുഷ്പികളിൽപ്പെടുന്ന ഒരു സസ്യകുടുംബമായ ഓക്സാലിഡേസീയിലെ ഏറ്റവും വലിയജീനസ്സാണ് **ഓക്സാലിസ്'' (Oxalis)*** . ലോകത്തിന്റെ മിക്കഭാഗങ്ങളിലും വ്യാപിച്ചു വളരുന്ന ഓക്സാലിസ് സ്പീഷിസുകൾ ധ്രുവപ്രദേശങ്ങളിൽ വളരാറില്ല. [[ബ്രസീൽ]], [[മെക്സിക്കോ]], [[ദക്ഷിണാഫ്രിക്ക]] തുടങ്ങിയ ഉഷ്ണമേഖലാപ്രദേശങ്ങളിൽ വൈവിധ്യമാർന്ന ഓക്സാലിസ് സ്പീഷീസുകൾ വളരാറുണ്ട്.

== സവിശേഷതകൾ ==
ഈ സസ്യജനുസ്സിൽ [[ഏകവർഷി|ഏകവർഷിസസ്യങ്ങളും]] [[ബഹുവർഷി|ബഹുവർഷിസസ്യങ്ങളും]] ഉൾപ്പെടുന്നു. ഇവയുടെ ഇലകൾ ഏകാന്തരന്യാസത്തിൽ ക്രമീകരിക്കപ്പെട്ടതും പത്രങ്ങൾ 3-10 ഓ അതിൽ കൂടുതലായും വിഭജിക്കപ്പെട്ടിരിക്കുന്നവയും അവ ഏകദേശം തുല്യവലിപ്പത്തോടു കൂടിയവയും അവ ഹസ്താകാരരൂപത്തിൽ ക്രമീകരിക്കപ്പെട്ടവയുമായിരിക്കും. ഓരോ ലഘുപത്രങ്ങളുടേയും അഗ്രഭാഗങ്ങളിൽ ഒരോ വെട്ടുകൾ കാണപ്പെടും. ഇലകളിലെ സിരാവിന്യാസം ജാലികാസിരാവിന്യാസമാണ്. ഇവയ്ക്ക് പത്രവൃന്തത്തിന്റെ അടിയിലായി ഉപപർണ്ണങ്ങൾ ഉണ്ടാകാറില്ല.

ദ്വിലിംഗ സ്വഭാവത്തോടു കൂടിയ ഇവയുടെ പൂക്കൾ പ്രസമത (കൃത്യം മൂന്നായി വിഭജിക്കാവുന്ന-actinomorphy) പാലിക്കുന്നവയാണ്. വെവ്വേറെ നിൽക്കുന്ന അഞ്ച് വിദളങ്ങളും വെവ്വേറെ നിൽക്കുന്നതോ കൂടിച്ചേർന്നതോ ആയ അഞ്ച് മിനുസമുള്ള പുഷ്പദളങ്ങളും കൂടിച്ചേർന്നതാണ് ഇവയുടെ പുഷ്പവൃന്തം.

== അവലംബം ==
<div class="reflist columns references-column-count references-column-count-2" style="-moz-column-count: 2; list-style-type: decimal;">
<references /></div>

== കൂടുതൽ വായനയ്ക്ക് ==
* Bais, Harsh Pal; Park, Sang-Wook; Stermitz, Frank R.; Halligan, Kathleen M. & Vivanco, Jorge M. (2002): Exudation of fluorescent β-carbolines from *Oxalis tuberosa* L. roots. *Phytochemistry* *'61**(5): 539–543. <small></small> [http://lamar.colostate.edu/~jvivanco/papers/Phytochem/2002Harsh.pdf PDF fulltext] 
* Bais, Harsh Pal; Vepachedu, Ramarao & Vivanco, Jorge M. (2003): Root specific elicitation and exudation of fluorescent β-carbolines in transformed root cultures of ''Oxalis tuberosa. Plant Physiology and Biochemistry'' **41**(4): 345-353. <small></small> [http://lamar.colostate.edu/~jvivanco/papers/PPB/2003.pdf Preprint PDF fulltext] 
* Łuczaj, Łukasz (2008): Archival data on wild food plants used in Poland in 1948. ''Journal of Ethnobiology and Ethnomedicine'' **4''': 4.  PDF fulltext

വർഗ്ഗം:ഓക്സാലിഡേസീ
വർഗ്ഗം:സസ്യജനുസുകൾ
ടെല്ലർ, അലാസ്ക

**ടെല്ലർ** (*Tala* in Iñupiaq) നോം സെൻസസ് മേഖലയിലുളള യു.എസ്. സംസ്ഥാനമായ അലാസ്കയിലെ ഒരു പട്ടണമാണ്. 2010 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 229 ആണ്.
യൂക്കോൺ നദി

**യൂക്കോൺ നദി** വടക്കേ അമേരിക്കയിലൂടെ ഒഴുകുന്ന ഒരു പ്രധാന നദിയാണ്. നദിയുടെ ഉറവിടം കാനഡയിലെ ബ്രിട്ടീഷ് കൊളമ്പിയ ആണ്. ഇവിടെ നിന്നും യൂക്കോൺ പ്രദേശത്തേയ്ക്ക് നദി ഒഴുകിയെത്തുന്നു. നദിയുടെ താഴ്ഭാഗത്തെ ഏകദേശം പകുതിയോളം ഭാഗം യു.എസ്. സംസ്ഥാനമായ അലാസ്കയിലാണ്. ആകെ 3,190 കിലോമീറ്റർ (1,980 മൈൽ) നീളമുള്ളതാണ് ഈ നദി. ഇത് യൂക്കോൺ-കുസ്കോക്വിം അഴിമുഖത്തിനടുത്ത് ബെറിംഗ് കടലിലേയ്ക്ക് പതിക്കുന്നു. നദിയുടെ ശരാശരി ഒഴുക്ക് 6,430 m3/s (227,000&nbsp;ft3/s) ആണ്. നദിയുടെ ആകെയുള്ള 832,700 ചതുരശ്ര കിലോമീറ്റർ (321,500 ചതുരശ്ര മൈൽ) ഡ്രെയിനേജ് മേഖലയിലെ 323,800 ചതുരശ്ര കിലോമീറ്റർ (126,300 ചതുരശ്ര മൈൽ) കാനഡയിലാണുള്ളത്. മുഴുവൻ പ്രദേശങ്ങളുടേയും വിസ്തീർണ്ണം ടെക്സാസ് അല്ലെങ്കിൽ ആൽബെർട്ടയേക്കാൾ 25% കൂടുതൽ വരുന്നു.

അലാസ്കയിലേയും യുക്കോണിലേയും ഏറ്റവും വലിയ നദിയായ ഇത് 1896-1903 കാലഘട്ടങ്ങളിലെ ക്ലോണ്ടിക് ഗോൾഡ് റഷ് സമയത്തെ ഒരു പ്രധാന ജലപാതയായിരുന്നു.

## അവലംബം
വർഗ്ഗം:അലാസ്കയിലെ നദികൾ
വർഗ്ഗം:വടക്കേ അമേരിക്കയിലെ നദികൾ
വർഗ്ഗം:യൂക്കോൺ നദി
ജേസൺ ഡെറുലൊ

ഒരു അമേരിക്കൻ ഗായകനും, ഗാനരചയിതാവും നർത്തകനുമാണ് **ജേസൺ ഡെറുലൊ** (; ജനനം സെപ്റ്റംബർ 21, 1989), (pronounced ), 2009, ഏകാംഗകലാകാരനായത് മുതൽ 3 കോടി ഗാനങ്ങൾ ലോകമെമ്പാടുമായി ഡെറുലൊ തന്റെ പേരിൽ വിറ്റഴിച്ചിട്ടുണ്ട്.
## അവലംബം

വർഗ്ഗം:1989-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
കുഞ്ഞൻ അണ്ണാൻ

അണ്ണാൻ കുടുംബത്തിലെ ഒരു കരണ്ടുതീനിയാണ് **കുഞ്ഞൻ അണ്ണാൻ** . Nilgiri palm squirrel എന്നു അറിയപ്പെടുന്നു.

## നാമകരണം
നേരത്തെ നിലവിലുണ്ടായിരുന്നതിനെ ഈയിടെയായി രണ്ട് സ്പീഷിസിലേക്ക് മാറ്റുകയായിരുന്നു. ഇന്ത്യയിൽ കാണുന്നവയെ (മുൻപ് ഉപസ്പീഷിസ് *F. s. sublineatus*)  ഇപ്പോൾ കുഞ്ഞൻ അണ്ണാൻ എന്നും, ശ്രീലങ്കയിൽ കാണുന്നവയെ (മുൻപ് *F. s. obscurus*) **dusky palm squirrel** എന്നും മാറ്റുകയായിരുന്നു.

## വിതരണം
ഇന്ത്യയിലും ശ്രീലങ്കയിലും കണ്ടുവരുന്ന ഇവയെ രണ്ടായി വിഭജിച്ചപ്പോൾ ഒരെണ്ണം ഇന്ത്യയിലും മറ്റേത് ശ്രീലങ്കയിലും ആയി മാറി.  ഇപ്പോൾ കുഞ്ഞൻ അണ്ണാൻ (*F. sublineatus*) പശ്ചിമഘട്ടത്തിൽ മാത്രമേ ഉള്ളൂ. ഈ അണ്ണാനെക്കുറിച്ചുള്ള വിവരങ്ങൾ വളരെക്കുറച്ചേ അറിയൂ. ഒരുപക്ഷേ 40 ഗ്രാം ഭാരം വരുന്ന ഇവ ജനുസ്സിലെ ഏറ്റവും ചെറിയ സ്പീഷീസാണ്.

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം നാശോന്മുഖമായേക്കാവുന്ന അവസ്ഥയിലുള്ള ജീവികൾ
വർഗ്ഗം:ഇന്ത്യയിലെ സസ്തനികൾ
വർഗ്ഗം:ശ്രീലങ്കയിലെ സസ്തനികൾ
വർഗ്ഗം:കേരളത്തിലെ സസ്തനികൾ
ഓക്സാലിഡേൽസ്

സപുഷ്പികളിൽപ്പെടുന്ന ഒരു സസ്യനിരയാണ് **ഓക്സാലിഡേൽസ്** (**Oxalidales).  **ഇവ യൂഡികോട്സിന്റെ റോസിഡ് എന്ന ഉപവിഭാഗത്തിൽ ഉൾപ്പെടുന്ന സസ്യനിരയാണ്.** ** ഈ സസ്യനിരയിലുൾപ്പെടുന്ന സസ്യങ്ങളുടെ ഇലകൾ സംയുക്തപത്രങ്ങളോടു കൂടിയവും, പൂക്കൾക്ക് 5 ഓ 6ഓ ദളങ്ങളോടും വിദളങ്ങളോടും കൂടിയവയായിരിക്കും. ഈ സസ്യനിരയിലുൾപ്പെടുന്ന സസ്യകുടുംബങ്ങൾ താഴെ ചേർക്കുന്നു:
* സസ്യകുടുംബം Brunelliaceae
* സസ്യകുടുംബം സെഫാലോട്ടേസീ (*Cephalotus follicularis*)
* സസ്യകുടുംബം കൊണ്ണാരേസി
* സസ്യകുടുംബം Cunoniaceae
* സസ്യകുടുംബം ഇലിയോകാർപ്പേസീ
* സസ്യകുടുംബം Huaceae
* സസ്യകുടുംബം ഓക്സാലിഡേസീ (wood sorrel family)

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യനിരകൾ
തോൺ ബേ, അലാസ്ക

**തോൺ ബേ** പ്രിൻസ് ഓഫ് വെയിൽസ്-ഹൈദർ സെൻസസ് മേഖലയിലുളള, അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ ഒരു ചെറുപട്ടണമാണ്. 2000 ലെ സെൻസസ് അനുസരിച്ച് ഈ പട്ടണത്തിലെ ആകെ ജനസംഖ്യ 557 ആയിരുന്നു.

## ഭൂമിശാസ്ത്രം
തോൺ ബേ സ്ഥിതി ചെയ്യുന്ന അക്ഷാംശ രേഖാംശങ്ങൾ   ആണ്.

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകൾ പ്രകാരം ഈ പട്ടണത്തിൻറെ ആകെ വിസ്തൃതി  ആണ്. ഇതിൽ,  കരഭാഗവും  ഭാഗം (15.85 ശതമാനം) വെള്ളവുമാണ്.
## അവലംബം

## പുറംകണ്ണികൾ
* Southeast Alaska's Island News – Local newspaper 

വർഗ്ഗം:അലാസ്കയിലെ പട്ടണങ്ങൾ
അംബിഗ്രാം

വ്യത്യസ്ത ദിശയിൽ നിന്ന് നോക്കിയാൽ ഒരേ അർത്ഥം  ലഭിക്കുന്ന രീതിയിൽ വാക്കുകൾ കലാരൂപത്തിൽ എഴുതുന്നതിനെയാണ് **അംബിഗ്രാം** എന്ന് പറയുന്നത്.
1969ൽ ഫ്രഞ്ച് വംശജനായ അമേരിക്കൻ ഇൻഡസ്ട്രിയൽ ഡിസൈനർ റെയ്മണ്ട് ലോവി ഇംഗ്ലീഷിൽ എഴുതിയ ന്യൂ മാൻ (NEW MAN) അംബിഗ്രാം ഇപ്പോഴും ഉപയോഗത്തിലുണ്ട്. .
ജോൺ ലാങ്ടൺ, സ്‌കോട് കിം എന്നീ രണ്ടു പേർ താനാണ് 1970കളിൽ അംബ്രിഗ്രാം കണ്ടുപിടിച്ചതെന്ന് അവകാശപ്പെടുന്നുണ്ട്.
ആംബ്രിഗ്രാം ജനകീയമാക്കുന്നതിൽ പ്രധാന പങ്കുവഹിച്ചവരാണ് ഇരുവരും.

## മലയാളത്തിൽ
മലയാളത്തിൽ ആർട്ടിസ്റ്റ് നാരായണ ഭട്ടതിരി അംബിഗ്രാം ശൈലിയിൽ നിരവധി വാക്കുകൾ രചിച്ചിട്ടുണ്ട്. 
thumb|200px|left|ആർട്ടിസ്റ്റ് നാരായണ ഭട്ടതിരി അംബിഗ്രാം ശൈലിയിൽ എഴുതിയ വാക്കുകൾ

## അവലംബം

വർഗ്ഗം:കൈയെഴുത്തുശാസ്ത്രം
കീമോട്രോപിസം

രാസപ്രേരകശക്തി (chemical stimulus)കൾക്ക് അനുസരണമായുള്ള സസ്യാഗ്രങ്ങളുടെയോ ബാക്റ്റീരിയകളുടേയോ വളർച്ചയെ **കീമോട്രോപിസം **(Chemo-tropism) അഥവാ **രാസപ്രേരിതചലനം** എന്നു വിളിക്കുന്നു. ജീവികളുടെ ശരീരത്തിലുണ്ടാകുന്നതും ശരീരത്തിനു പുറത്ത് ഉണ്ടാകുന്നതുമായ രാസപ്രേരകശക്തികൾ കീമോട്രോപിസത്തിനു കാരണമാകാറുണ്ട്. ശരീരഭാഗങ്ങളുടെ വളർച്ച രാസപ്രേരകശക്തികളുടെ ഉത്തേജകത്തിനു നേരെയാണെങ്കിൽ അതിനെ "പോസിറ്റിവ് കീമോട്രോപിസം" അഥവാ "അനുകൂല രാസപ്രേരിതചലനം"  എന്നു വിളിക്കുന്നു. എന്നാൽ  ജീവികളുടെ വളർച്ച രാസപ്രേരകശക്തികളുടെ ഉത്തേജകത്തിനു വിപരീതമായിട്ടാണെങ്കിൽ അതിനെ "നെഗറ്റീവ് കീമോട്രോപിസം" എന്നും വിളിക്കുന്നു. 

അണ്ഡാശയം പുറത്തുവിടുന്ന രാസവസ്തു പരാഗരേണുക്കളിൽ ഒരു അനുകൂല രാസപ്രേരിതചലനത്തിനു കാരണമാകുകയും പരാഗനാളി അണ്ഡകോശങ്ങൾക്കു നേരെ വളരുകയും പരാഗങ്ങൾ അണ്ഡാശയത്തിൽ എത്തുകയും ബീജസങ്കലനം നടക്കുകയും ചെയ്യുന്നു.  

രാസവസ്തുക്കൾക്ക് അനുകൂലമായും പ്രതികൂലമായും വളരുന്ന ഒരു സസ്യഭാഗമാണ് വേര്. സസ്യവളർച്ചയ്ക്ക് ആവശ്യമായ ധാതുക്കൾക്കു നേരെ വളർന്ന് അവ ആഗീരണം ചെയ്യുന്നു. ഇവിടെ പോസിറ്റിവ് കീമോട്രോപിസം പ്രകടമാക്കുന്ന വേര് ആസിഡ് പോലുള്ള ചെടികളുടെ വളർച്ചയെ പ്രതികൂലമായിബാധിക്കുന്നതിനാൽ നെഗറ്റീവ് കീമോട്രോപിസം പ്രകടമാക്കി ചെടികളെ സംരക്ഷിക്കാറുമുണ്ട്. 

## ഇതും കാണുക
* സ്പർശനപ്രേരിതചലനം
## അവലംബം

വർഗ്ഗം:പരാഗണം
വർഗ്ഗം:അഭിഗതി

## പുറത്തേക്കുള്ള കണ്ണികൾ

*
കെ.എസ്. തിമ്മയ്യ

ഇന്ത്യാ-ചീനായുദ്ധത്തിനു തൊട്ടുമുമ്പുവരെ ഭാരതീയ കരസേനയെ നയിച്ച സൈനികമേധാവിയായിരുന്നു  കൊഡന്തേരാ സുബ്ബയ്യ തിമ്മയ്യ എന്ന **ജനറൽ കെ. എസ്. തിമ്മയ്യ.** 1957 മുതൽ 1961 വരെ അദ്ദേഹം ഈ സ്ഥാനത്തു തുടർന്നു. (ജ:30 മാർച്ച് 1906 മഡിക്കേരി-കൂർഗ്.-മ:17 ഡിസം:-1965 സൈപ്രസ്).രണ്ടാം ലോക മഹായുദ്ധത്തിൽ ബ്രിട്ടീഷ് സൈന്യത്തിന്റെ ഒരു   ഇൻഫാൻട്രി ബ്രിഗേഡിനെ നയിച്ച ഏക ഭാരതീയനുമാണ് തിമ്മയ്യ. കൊറിയൻ യുദ്ധത്തിനുശേഷം ഐക്യരാഷ്ട്രസഭയുടെ സമാധാനം പരിരക്ഷിക്കുന്നതിനുള്ള സേനയിൽ അംഗമായ അദ്ദേഹം സൈപ്രസിൽ വച്ച് ഔദ്യോഗിക പദവിയിലിരിയ്ക്കേ അന്തരിക്കുകയാണുണ്ടായത്.

## സേനയിൽ
1926 ൽ സെക്കൻഡ് ലെഫ്റ്റനന്റ് ആയി സൈനികസേവനം ആരംഭിച്ച തിമ്മയ്യ ഹൈലാൻഡ് ലൈറ്റ് ഇൻഫാൻട്രിയിൽ സേവനം അനുഷ്ഠിച്ച ശേഷം 1928 ൽ ലെഫ്റ്റനന്റ് ആയി.സോജിലായിലേയും കാശ്മീരിലേയും ചില സൈനികനീക്കങ്ങൾക്ക് നേതൃത്വം കൊടുത്തത് തിമ്മയ്യ ആണ്.

## പുറംകണ്ണി
* 

## അവലംബം
ഫുനാംബുലസ്

അണ്ണാൻ (squirrel) കുടുംബത്തിലെ കരണ്ടുതീനികളുടെ ഒരു ജനുസ് ആണ് ഫുനാംബുലസ് (Funambulus). ഇതിൽ മൂന്നു സ്പീഷിസ് ആണ് ഉള്ളത്:
*  ഫുനാംബുലസ്*** ജനുസ്***
** ഉപജനുസ് ഫുനാംബുലസ്
*** Layard's palm squirrel (*F. layardi*)
*** Indian palm squirrel (*F. palmarum*)
*** Nilgiri striped palm squirrel (*F. sublineatus*)
*** Dusky palm squirrel (*F. obscurus*)
*** Jungle palm squirrel (*F. tristriatus*)
** ഉപജനുസ് പ്രസാദ്സിയുറസ്
*** Northern palm squirrel (*F. pennantii*)

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:കരണ്ടുതീനികൾ
കാട്ടുവരയണ്ണാൻ

അണ്ണാൻ കുടുംബത്തിലെ, ഇന്ത്യൻ തദ്ദേശവാസിയായ, ഒരു കരണ്ടുതീനിയാണ് **കാട്ടുവരയണ്ണാൻ** . (Jungle palm squirrel, jungle striped squirrel, അല്ലെങ്കിൽ Western Ghats squirrel). മധ്യരേഖാ-അർദ്ധമധ്യരേഖാപ്രദേശങ്ങളിലെ വരണ്ട കാടുകളിലും തോട്ടങ്ങളിലുമാണ് ഇവയെ കണ്ടുവരുന്നത്. പശ്)ചിമഘട്ടത്തിലെ ചായത്തോട്ടങ്ങളിൽ സാധാരണയായി കാണുന്ന ഇവ ആവാസവ്യവസ്ഥയിലെ മാറ്റം ഇഷ്ടപ്പെടുന്നവയല്ല

## ചിത്രശാല
240px|thumb|ഇടത്ത്‌|കാട്ടുവരയണ്ണാൻ

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:പശ്ചിമഘട്ടതദ്ദേശവാസിയായ ജീവികൾ
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ
വർഗ്ഗം:ഇന്ത്യയിലെ കരണ്ടുതീനികൾ